
Saleta  bonica  a  casa  de  Joseph  Pradell.  Al 
fons  una  porta  vidriera  de  dues  fulles  que  dona  a 
l' avant  sala.  Aquesta  es  molt  clara  y  espaiosa.  Al 
mitj  d'ella  s  hi  veu  una  taula  rodona  ab  un  gerro 
de  flors  a  damunt.  Al  fons  de  tot  una  porta  ab 
persianes  que  dona  al  terrat.  Dintre  la  saleta,  a 
la  dreta  del  fons,  una  calaixera  y  apoiantshi  a 
damunt,  un  bell  quadro  de  Santa  Virgínia  brodat, 
ab  unes  cistelles  de  flors  artificials  a  cada  costat 
y  dos  candelers  de  bronzo  a  davant.  A  t  esquerra 
del  fons  una  tauleta  ab  armari  a  damunt  que  fa 
de  llibreria  per  en  Claudi.  Al  costat  esquer  un  gran 
balcó  que  fa  clara  la  sala,  ornat  ab  uns  cortinatges 
blanchs  que  forman  un  pabelló  ab  bastant  de  gust. 
Davant  del  balcó  dos  balancins  cara  a  cara  y  ca- 
dires altes  y  baixes  pel  voltant.  A  la  dreta  una 
porta  que  va  a  la  cambra  de  Claudi,  y  en  pri- 
tner  terme,  una  taula  escriptori  molt  sensilla,  un 
poch  avançada  cap  al  centre  de  V escena.  Alguns 
quadro  s  de  sants  y  retrats  de  fa  mi  li a  per  les  parets. 

Mitj -diada  d'isliu.  L'escena  molt  clara  però 
que  doni  la  sensació  de  fresca,  ab  el  sòl  regat,  les 

portes  entreobertes,  la  llum  d'un  tò  verdós  pro- 
duhit  per  les  persianes.  Tot  ha  de  respirar  V  am- 
bient tranquil    una  casa  de  propietaris  acomoda  ts. 

Virgínia  esta  assentada  en  una  cadira  baixa 
davant  del  balcó.  Fa  un  treball  de  ganxet  ab 
molt  amor.  Es  una  senyora  d'uns  quaranta  sis 
anys  que  s  conserva  be.  Es  sensilla  y  afectuosa  en 
son  tracte,  de  cara  plena  y  afable,  de  cabells  que  ja 
blanquegen.  Vesteix  de  fosch,  be  y  sensillament. 
Durant  un  moment  treballa  sola  mentres  a 
V avant  sala  se  veu  passar  la  Paula  que  endreça 
coses  y  després  baixa  la  persiana  deixant  V  es  tan- 
da en  una  agradable  mitja  claror. 


PAULA 

{De  V avant  sala  estant).  Escolti,  Virgínia. 
Jo  me'n  vaig  un  moment. 

VIRGÍNIA 

Està  be. 

PAULA 

Si  ve  l  Joseph  del  cafè  díguili  que  torno  al 
instant. 

VIRGÍNIA 

Molt  be  diu. 

Paula  sen  va.  Pausa.  Per  la  porta  de  la 
seva  cambra  ve  en  Claudi,  jove  de  vint  y  cinch 
anys  que  vesteix  un  trajo  clar.  Son  aspecte  es 

agradable;  va  ab  el  cap  descobert,  cabells  llargs, 
bigoti  negre  fi.  Entra  ab  certa  indolència  que  con- 
serva tota  la  primera  escena  ab  sa  mare. 

CLAUDI 

(Entrant  aixugantse  la  suor  del  front).  Bah! 
No  puch  dormir. 

VIRGÍNIA 

Què  hi  fa?  Fes  la  sesta  no  més  pera  reposar 
un  moment. 

CLAUDI 

Com  vols  que  reposi  si  no  estich  cansat? 
ÇDihent  això  pren  una  cadira,  s  asseu  al  costat  de 
sa  mare  y  continua!)  Treballes  molt,  tu! 

VIRGÍNIA 

Jo?  Cah! 

CLAUDI 

Jo  estich  fet  un  gandul,  noya. 

VIRGÍNIA 
Quina  feyna  tens  ara? 

CLAUDI 

Ni  tinch  coratge  d'obrir  un  llibre.  Ah!  això 
no  pot  anar! 


VIRGÍNIA 
Ara  tens  dret  al  repòs,  fill  meu. 

CLAUDI 
Ja  ho  dius  tu  això! 

VIRGÍNIA 

Es  clar  que  sí!  No  tots  els  joves  fan  lo  que  tu 
has  fet. 

CLAUDI 

Oh!  Quan  un  vol!  {Ab  molt  afecte).  Tu  si  que 
may  reposes.  Digam,  què  fas  ara,  aquí? 

VIRGÍNIA 

He  reprès  una  feyna  que  no  sé'l  temps  que 
la  tenia  comensada.  Això  distreu. 

CLAUDI 

Sembla  que  hi  posis  un  cert  amor  d  artista 
en  aquest  treball.  Quan  jo  era  petit  passava  ho- 
res enteres  al  teu  davant  meravellat  de  veure 
la  llestesa  dels  teus  dits.  Te  n  recordes,  tu? 

VIRGÍNIA 

Prou.  Y  devegades,  mirantme,  t'hi  adormies 
ab  el  caparró  apoiat  sobre  la  meva  falda... 

{Moment  de  pausa.  Els  dos  somriuhen  ab 
aquests  re  corts  tendres). 

CLAUDI 

Vetaquí  que  aquesta  feyna  del  ganxet  re- 
presenta la  ocupació  més  seriosa  de  la  teva  vida. 

VIRGÍNIA 

Quasi  que  sí.  Quantes  y  quantes  hores  hi 
tinch  esmersades  si  ho  anéssim  a  comptar! 

CLAUDI 

Sembla  estrany  que  una  cosa  tant  sensilla 
pugui  omplir  la  vida  d  tina  persona! 

VIRGÍNIA 

Y  pensar  que  quasi  may  m'ha  donat  cap 
profit,  Deu  meu!... 

CLAUDI 

Y  què?  Si  això  ha  sigut  la  teva  satisfacció... 

VIRGÍNIA 

Pensa  que  durant  vint  anys  no  ha  nascut 
pas  una  criatura  al  poble  que  jo  no  li  hagi  fet 
una  gorreta  de  ganxet  com  aquesta. 

CLAUDI 

Y  no  es  bonich  poguer  dir  això?  Y  sempre 
sense  cobrar,  eh? 

VIRGÍNIA 

El  meu  treball  no  l'he  volgut  cobrar  may;  no 
més,  els  que  ho  podien  fer,  se  pagaven  el  fil. 

CLAUDI 

Vaja,  això  t'ha  de  donar  una  gran  satisfacció. 

VIRGÍNIA 

(Indiferentd)  PseL. 

CLAUDI 

Per  què  no?  Tu  avuy  deus  tenir  l'estimació 
de  tot  el  poble. 

VIRGÍNIA 
Bah!  No  parlem  d'això! 

CLAUDI 

Per  què,  mare? 

VIRGÍNIA 

[Ab  pena).  T'hauria  de  dir  unes  coses!  Sòrt 
que  no  he  buscat  may  la  recompensa! 

CLALDI 

Això  es  molt  honrós,  mare;  sembla  petit,  in- 
significant a  primer  cop  d'ull,  però  en  el  fons  es 
gran  y  noble. 

VIRGÍNIA 
No't  diré  que  no,  però... 

CLAUDI 

Què? 

VIRGÍNIA 

Les  accions  nobles  ens  perjudiquen  sovint  a 
nosaltres  mateixos,  fill  meu. 


CLAUDI 

Oh!  Per  què  dius  això!  No  siguis  egoista,  ara. 
VIRGÍNIA 

No  soch  egoista  però'm  dono  compte  de 
moltes  coses  que  a  la  teva  edat  tampoch  havia 
previst. 

CLAUDI 

Dígam,  mare,  aquesta  impulsió  cap  al  bé 
que  devegades  sentim  irressistiblement  no  es  la 
cosa  més  hermosa  de  la  vida? 

VIRGÍNIA 

Si,  no't  diré  que  no...  Després  de  tot  val 
més  que  siguis  així... 

CLAUDI 
Me  respons  ab  una  fredor! 

VIRGÍNIA 

Què  vols  que't  digui  si  jo  no  puch  parti- 
cipar dels  teus  entusiasmes?  Avança  y  desco- 
breix la  vida  ab  els  teus  ulls,  vethoaquí  tot. 

CLAUDI 

Els  pares  feu  igual  que'ls  aucellaires,  vol- 
dríeu tallar  les  ales  als  vostres  fills  així  que  co- 
mensan  a  saber  volar. 

(Al  dir  això,  en  Claudi  s'alsa  ys  passeja 
per  la  sala  mirant  a  dreta  y  a  esquerra). 

VIRGÍNIA 

Tu  creus  que  tallem  les  ales,  eh?  Us  ense- 
nyem a  volar  ab  prudència... 

CLAUDI 

[Rilient  sense  afectació).  Prudència!  Pru- 
dència! 

VIRGÍNIA 

S'entra  de  boig  a  la  vida  y  se'n  surt  sàvia- 
ment. Escolta  als  que'n  surten. 

(Pausa.  En  Claudi  se  passeja  contemplant 
P habitació.  Sa  mare  treballa). 

CLAUDI 

Heu  arreglat  molt  be  tot  això! 

VIRGÍNIA 

Si,  gràcies  al  meu  esfors,  comensa  a  fer  goig. 
CLAUDI 

Be  prou  que  veig  per  tot  la  teva  mà. 
VIRGÍNIA 

No'm  podia  avenir  a  habitar  una  casa  tant 
mal  arreglada. 

CLAUDI 

Tu  has  posat  les  coses  a  tò.  Sembla  que  tot 
tingui  un  altre  aspecte. 

VIRGÍNIA 

Ni  encara  que  aquí  no  sigui  a  casa  meva 
tot  ho  he  anat  posant  al  meu  gust.  Avuy  una 
cosa,  demà  una  altra...  Sobretot,  aquests  darrers 
anys,  m'he  esforsat  molt:  me  semblava  que 
d'aquella  manera  la  casa  no  era  prou  digna  pera 
rebre  al  meu  fill  Doctor  en  Farmàcia. 

CLAUDI 

No  diguis  això;  al  teu  costat  tot  es  digne. 
VIRGÍNIA 

Lo  que  tu  has  vist,  alguna  petita  millora,  tot 
ho  he  fet  preparant  la  teva  arribada. 

CLAUDI 

{Molt  amable).  Gràcies,  mare,  jo  no  mereixo 
tant. 

{Dit  això  avança  cap  al  balcó  mentres  sa  mare 
treballa  satisfeta}. 

CLAUDI 

Quina  calma  pel  poble!  No  s  veu  ningú,  no 
se  sent  res. 

VIRGÍNIA 

Ara  meteix  se  sentia  l'armonium  del  senyor 
Vicari. 

CLAUDI 

Quina  tarda  me's  serena! 
2 

VIRGÍNIA 

Estàs  content  d'esser  al  meu  costat  en  el 
repòs  del  poble? 

CLAUDI 

Molt,  y  tu?  Les  teves  penes  s'han  acabat.  Ja 
no  m  tens  lluny,  eatre'ls  perills  de  la  ciutat,  com 
tu  dius. 

VIRGÍNIA 

Ara'm  preocupa  molt  una  altra  cosa... 

CLAUDI 

Quina? 

VIRGÍNIA 

El  caràcter  atrevit  y  despreocupat  que  has 
pres  a  Barcelona.  Això  aquí  al  poble'm  causarà 
molts  sofriments. 

CLAUDI 

No,  dóna... 

VIRGÍNIA 

Però,  veyam;  per  què  no  vols  anar  a  viure  a 
ciutat? 

CLAUDI 

N'estich  cansat  de  la  ciutat. 

VIRGÍNIA 

Y  jo  estich  cansada  del  poble.  Tu  també 

al  cap  de  quatre  dies  t'hi  aborriràs  aquí.  Tu 
no  pots  viure  entre  una  gent  tant  hipòcrita. 

CLAUDI 

Els  homes  són  iguals  per  tot  arreu. 

VIRGÍNIA 
Anem  a  ciutat,  creume,  fill  meu. 

CLAUDI 

No.  Jo  estimo  la  gent  del  meu  poble.  Si  m'es 
possible  fer  algun  be  durant  la  meva  vida,  el 
vull  fer  aquí. 

VIRGÍNIA 

El  meu  somni  era  d'anar  a  viure  a  ciutat,  tu 
y  jo  sols,  tant  aviat  com  acabessis  la  carrera. 

CLAUDI 

Y'l  meu  venir  aquí,  al  teu  costat... 
VIRGÍNIA 

Tant  que  he  desitjat  tenir  una  llar  meva... 
una  llar  nostra,  comprèns? 

CLAUDI 

Sí,  però  aquí... 

VIRGÍNIA 

Me  vull  sentir  a  casa  meva,  ab  vida  pròpia... 

tenir  un  interior  que  sigui  nostre,  pera  tu  y  jo 
sols,  fill  meu... 

CLAUDI 

Comprenen,  sí... 

VIRGÍNIA 

Una  llar  que  aquí  no  tindrem  may. 

CLAUDI 

Per  què  no? 

VIRGÍNIA 

Oh!  no.  Aquí,  entre  aquestes  parets  no  serà 
may  casa  nostra. 

CLAUDI 

Però  en  una  altra  casa,  aquí  al  poble  me- 
teix,  tu  y  jo  sols... 

VIRGÍNIA 

ÇAb  energia).  No!  No!...  No  m  parlis  d  això! 
CLAUDI 

(Ab  manyaguer/a).  Jo  se  un  piset  tot  blanch, 
de  cara  als  camps,  que  obre  ses  finestres  a  sol 
ixent...  A41í  anirem  a  viure,  eh? 

VIRGÍNIA 

No,  Claudi!  Això  no  més  es  satisfer  la  mey- 
tat  de  la  meva  ilusió! 


21 


CLAUDI 

Aleshores  la  teva  gran  ilusió  es  l'anar  a 
viure  a  ciutat? 

VIRGÍNIA 

Sí. 

CLAUDI 

(De  bromà).  Pera  fer  la  gran  senyora,  eh? 

VIRGÍNIA 
No  diguis  això... 

CLAUDI 

Ja't  passarà  aquesta  idea. 

VIRGÍNIA 

Y  tu  per  quina  rahó  i  interesses  tant  en  no 
anar  a  ciutat? 

CLAUDI 

Seria  llarg  de  contar.  Es  tot  un  plan  que  jo 
tinch. 

VIRGÍNIA 
Un  plan  pera  què? 

CLAUDI 

Ja  t'ho  aniré  explicant.  Es  com  una  missió 
que  jo  m'he  imposat  ab  gust.  Vull  influir  sobre 
la  manera  d'esser  d'aquesta  gent,  comprèns?  Vull 

fer  la  meva  vida  (f  amor  aquí  al  meu  poble. 
Aquí  tinch  els  companys,  la  família,  els  amors 
cf  estudiant,  els  recorts  de  noy,  en  fí,  tot  lo  que 
toca  al  sentiment  y  endolceix  la  vida. 

VIRGÍNIA 

Sempre  t'he  vist  ab  el  cor  ple  d'aquestes  ilu- 
sions!  No  sabs  els  desenganys  que  se  t  esperen, 
fill  meu! 

(Se  presenta  Paula  per  la  porta  del  fons.  Es 
una  dona  magre  y  nerviosa,  viva,  cabells  grisenchs 
aplanats  endarrera.  Vesteix  ab  descuyt  un  cos 
fosch.  Quan  parla  acompanya  sa  paraula  seca  de 
gestes  vius). ' 

PAULA 

(De  la  porta  estant).  Vegi,  vostè...  Algú  ]a 
demana  per  allà. 

VIRGÍNIA 

(Alsantse  y  anant  cap  a  la  porta).  Qui  es? 
PAULA 

Vagi,  dóna;  no  es  pas  pera  mi  que  vé. 
VIRGÍNIA 

Però,  qui  es? 

PAULA 

(Ab  ironia).  Una  visita  noble.  Fàcila  passar 
al  saló.  Depressa,  que  no  s'impacienti. 

VIRGÍNIA 

La  Rosalia? 

PAULA 

Sembla  extrany,  Virgínia,  que  admeti  aques- 
ta gent  a  casa! 

VIRGÍNIA 

(Ingènuament).  Ah!  es  per  la  gorreta! 
PAULA 

Despàtxila  aviat;  de  totes  maneres.  No  es 
bonich  de  tenir  tractes  ab  certes  persones. 

(Virgínia  sén  va  un  xich  ressentida  per  les 
paraules  de  la  Paula.  Aquesta  resta  un  moment 
indecisa  y  en  Claudi  li  diu  ab  severitat). 

CLAUDI 

Tia!  Què'n  té  que  dir  vostè  de  la  Rosalia? 

PAULA 

Hum!  Vaya  una  pregunta! 

CLAUDI 
Sí;  què'n  té  que  dir? 

PAULA 

Vaja,  home.  Sembla  estrany  que  m  pregun- 
tis això!  Ni  encara  que  un  dia  hagi  estat  la  teva... 

{Entra  la  senyora  Virgínia  seguida  de  la  Ro- 
salía.  Paula  s  escorre  indignada  per  la  porta 


del  fons.  Rosalía  es  una  noya  agradable,  sensilla 
y  graciosa;  sa  cabellera  es  rossa,  sos  ulls  blaus, 
molt  expressius.  Vesteix  un  cos  blau  clary  una  fal- 
dilla de  tons  foscos.  Claudi  s' impressiona  davant 
de  la  Rosalía). 

VIRGÍNIA 

(A  V entrar).  Ja  X  esperava  un  dia  d  aquesta 
setmana. 

ROSALÍA 

La  feyna  no  m'ha  deixat  venir  més  aviat. 

VIRGÍNIA 
Ne  tenen  molta  de  feyna? 

ROSALÍA 

Massa,  senyora;  ma  germana  y  jo  treballem 
més  de  lo  que'ns  permeten  les  nostres  forces. 

VIRGÍNIA 

Me'n  alegro...  però  això  no  està  be  de  treba- 
llar massa.  La  seva  salut  se'n  ressentirà. 

ROSALÍA 

Ja  ho  diu  vostè.  La  vida  es  tant  costosa! 
VIRGÍNIA 

Oh!  En  un  poblet  no  tant  com  es  això! 

ROSALÍA 
Pera  nosaltres  els  pobres... 

VIRGÍNIA 

(Embarraçadd).  En  fí... 

ROSALÍA 

Vostès,  els  richs,  no  les  coneixen  les  nostres 
angunies. 

CLAUDI 

No,  però  no  manca  qui  les  pressent... 

VIRGÍNIA 
En  fí,  què  hi  farà? 

ROSALÍA 

Se  treballa,  se  treballa...  y  no  s'avança  res. 
Gràcies  que's  pugui  anar  tirant. 

CLAUDI 

Això  no  es  viure... 

ROSALÍA 

No  senyor  que  no  es  viure.  Devegades  pen- 
so que  valdria  més... 

VIRGÍNIA 

(Anant  a  sortir  pel  fons).  Permètim. 

ROSALÍA 

Faci,  senyora. 

VIRGÍNIA 

Vaig  a  buscar  la  gorreta.  Mentrestant  assen- 
tis un  moment.  (Se'n  va). 

(Rosalia  permaneix  dreta,  emocionada  davant 
den  Claudi.  Ell  se  troba  en  igual  estat.  Per  fí 
ell  trenca  7  silenci). 

CLAUDI 
Asséntat,  Rosalia. 

ROSALIA 

No,  gràcies. 

CLAUDI 

{Somrient).  Sembla  talment  que  no  ns  conei- 
xem... 

ROSALIA 
Talment  ho  sembla. 

CLAUDI 

Què  es  extranya  la  vida!  No  fa  pas  molt 
temps... 

ROSALIA 

Oh!  Sí  que  fa  temps,  sí... 

CLAUDI 


Me  sembla  ahir. 

ROSALIA 

No;  més  aviat  sembla'l  recort  d'un  temps 
llunyà,  quasi  diria  d'una  altra  vida. 

CLAUDI 
Es  cert  això  que  dius! 

ROSALIA 

El  recort  d'un  temps  passat,  mort...  y  en- 
terrat. 

CLAUDI 
Per  què  parles  així? 

ROSALÍA 
Deu  meu!  Còm  vol  que  parli? 

CLAUDI 
No  m  tractis  de  vostè. 

ROSALÍA 

{Ab  fina  ironia).  Donchs  còm?  A  tot  un 
Doctor  en  Farmàcia!... 

CLAUDI 

Oh!  Rosalia! 

ROSALÍA 

Ja  ho  veu,  ja  s'ha  realisat  el  seu  somni... 
CLAUDI 

{Maquinalment).  El  meu  somni... 

ROSALÍA 

Ja'm  recordo  be  quin  era'l  seu  somni  ales- 
hores... y  vostè! 

CLAUDI 

{Emocionat).  Rosalia!  Perdónam! 

ROSALÍA 

De  què.? 

CLAUDI 

Perdónam!  Ja  sé  que  the  faltat  miserable- 
ment... 

ROSALIA 

Oh!  no... 

CLAUDI 

Jo  no  t'havia  d'haver  oblidat,  no  t'havia 
d'abandonar... 

ROSALÍA 

Oblidi  tot  això...  Jo  fa  temps  que  no  hi  penso. 
CLAUDI 

Jo,  sí.  Aquell  passat  viu  encara  en  el  meu 
cor. 

ROSALIA 

(Ab  emoció).  No  vulgui  ressucitar  coses  tan 
mortes,  Deu  meu!  P'acis  compte  que  tot  allò  ja 
està  enterrat  per  sempre...  per  sempre! 

CLAUDI 

No.  Jo  crech  que  tot  ha  de  ressucitar  en  mi 
y  en  tu... 

ROSALIA 

Impossible!  Impossible! 

{Ella  veu  venir  a  la  se?iyora  Virgínia  y  sab 
dissimular  la  situació,  cosa  que  Claudi  aperce- 
beix.  Entra  la  senyora  ab  una  gorreta  a  Tuna  md 
y  un  paper  pera  embolicaria  a  í altra). 

VIRGÍNIA 

Veu?  No  crech  que  li  sigui  massa  petita,  ve- 
ritat? 

ROSALÍA 
No,  no,  al  contrari... 

VIRGÍNIA 

Què!  Vol  dir  que  li  podria  ser  gran? 

ROSALÍA 
No,  no.  Està  molt  be. 

VIRGÍNIA 

En  aquest  cas  aquí  hi  passa  una  cinteta  pera 
poguerli  estrènyer. 

ROSALÍA 

Que  be  ho  sab  arreglar  vostè!  Ara  gràcies, 
mil  gràcies  de  tot,  senyora. 

VIRGÍNIA 

No  hi  ha  de  què.  Disposi. 

ROSALÍA 

Gràcies. 

VIRGÍNIA 

Quan  tregui'l  nen  de  dida  portímel,  que 
n'hi  farem  una  altra. 

ROSALÍA 

No  vull  molestaria  tant. 

VIRGÍNIA 

Res  de  molèstia,  crèguim;  vostè  està  molt 
enfeynada  y  jo  no  faig  gran  cosa. 

ROSALÍA 

Està  be.  Estiguin  bons. 

VIRGÍNIA 

Ja  se'n  vol  anar?  No  vol  assentarse  un  mo- 
ment? 

ROSALÍA 

La  meva  germana  m'espera.  Tenim  tan- 
ta feyna  aquests  dies! 

VIRGÍNIA 

Molt  be,  donchs,  cal  aprofitar  la  ocasió. 
Fins  a  més  veure,  filla  meva. 

ROSALÍA 

Estiguin  bons. 

CLAUDI 

A  més  veure,  Rosalia. 

VIRGÍNIA 

(Acompanyantla  fins  a  t  avant  sala).  Un  peto- 
net  al  noy  quan  el  vagi  a  veure. 

ROSALÍA 

(De  fora  estant).  Gràcies. 
(Una  pausa.  Claudi  queda  pensatiu.  Des- 
prés torna  Virgínia  dihent:) 

VIRGÍNIA 

Pobra  Rosalia!  Després  de  tot  es  una  bona 
nova. 

CLAUDI 

Ha  tingut  una  criatura...  No  se  sab  de  qui  es? 
VIRGÍNIA 

Duu  extranger  de  les  mines  que  posava  a 
casa  seva.  Va  morir  quan  ja  havia  anat  la  pri- 
mera amonestació. 

CLAUDI 
Així  s'hi  casava... 

VIRGÍNIA 

Oh!  sí.  Era  un  home  com  cal.  Molts  d'aquí 

no  farien  altre  tant.  Una  ensolcida  de  la  mina 
el  va  arreplegar... 

CLAUDI 

Quan  s'ha  d'esser  desgraciat! 

VIRGÍNIA 

No  està  de  sort,  no.  Y  avuy  tothom  s' allunya 
d'ella.  Ja  sabs  lo  que  passa  en  un  poble. 

CLAUDI 

Ja  ho  suposo.  Es  indigne!  Ara  meteix  la  tia... 
VIRGÍNIA 

De  totes  maneres  la  Rosalia  no  ha  sigut 
una  noya  exemplar.  Ha  tingut  molts  festejadors, 
quan  l'un  la  deixava  ne  prenia  un  altre... 

CLAUDI 

Y  be! 

VIRGÍNIA 

Oh!...  Y  crech  que  va  comensar  per  tu!  No 
pot  deixar  d'interessarte. 

CLAUDI 

Cah!  Una  follia  de  joves  abans  d'empendre 
la  carrera. 

VIRGÍNIA 

Vetaquí  perquè  sempre  m'ha  tractat  tant 
amablement. 

CLAUDI 

De  veres? 

VIRGÍNIA 

Com  volguentme  dir:  jo  he  sigut  estimada 
del  seu  fill. 

CLAUDI 

(Somrient).  Això  has  comprès? 

VIRGÍNIA 

M'ho  sembla.  Y  ara,  dígam:  com  van  nàixer 
els  vostres  amors? 

CLAUDI 

Quan  jo  estava  a  casa'l  Farmacèutich.  Ja  sabs 
que  la  seva  mare,  en  aquell  temps,  portava  1 
govern  d'aquella  casa  y  la  Rosalia  cosía  y  feya 
tota  la  roba  d'aquell  vell  tant  tocat  y  posat. 

VIRGÍNIA 

Sí,  ja  recordo. 

CLAUDI 

Donchs,  allí  dins,  la  cosa  va  comensar  de  la 
manera  més  natural.  A  les  tardes  el  vell  sortia 
a  passeig,  y  ella  y  jo,  sovint,  quedàvem  sols  a  la 
casa.  La  Rosalia  que  era  viva,  fresca,  quasi 
una  nena,  me  duya'l  berenar  totes  les  tardes  y 
escullía  sempre  lo  que  més  pogués  agradarme 
com  una  mare  ho  fa  ab  el  seu  fill. 

VIRGÍNIA 

{Somrient).  Si,  això's  comensa  a  compendre. 
CLAUDI 

L'amor  va  venir  sense  que'ns  en  adonéssim. 
Aquelles  tardes  d'istiu  tant  llargues,  aquella  so- 
litut...  y  sobretot  el  volguer  fugir  de  Taborri- 
ment  de  la  botiga  que  pesava  a  damunt  meu... 
Ah!  això'ns  va  acostar  tant  com  el  propi  desitg! 

VIRGÍNIA 
Naturalment,  tot  hi  ajudava. 

CLAUDI 

Hi  havia  tardes  que  ni  una  ànima  se  pre- 
sentava a  demanar.  Allò  era  una  peste  de  salut, 
com  deya  l'Apotecari.  Oh,  mare!  Quins  temps 
me's  ditxosos  aquells!  La  meva  ànima  se  va 
obrir  per  un  moment  al  veritable  amor! 

VIRGÍNIA 

Y  després?... 

CLAUDI 

Després  ni  ella  ni  jo  vàrem  ser  prou  cautes. 
VIRGÍNIA 

Què  vols  dir? 

CLAUDI 

La  passió'ns  va  arrocegar  y... 

VIRGÍNIA 

Vàreu  anar  més  lluny  de  lo  que  calia... 
CLAUDI 

De  totes  maneres  sempre  la  vaig  estimar 
de  debò.  Vaig  anarmen  a  Barcelona  fent  mil 
projectes  pel  nostre  avenir. 

VIRGÍNIA 
Per  l'avenir  de  qui? 

CLAUDI 

{Seriós).  Pel  meu  y  pel  d'ella.  Aleshores  tots 
els  meus  pensaments  anaven  acompanyats  de 
la  seva  imatge  y'l  meu  somni  era  ser  llicenciat 
en  Farmàcia,  casarme  ab  ella  y  viure  aquí  en 
la  plenitut  de  la  ditxa. 

VIRGÍNIA 

Ah,  criatura!  Y  si  t'haguessin  dit  que 
l'havies  d'oblidar... 

CLAUDI 

Ho  hauria  cregut  impossible. 

VIRGÍNIA 

Has  fet  be  perquè  no  era  una  noya  pel  teu 
bras. 

CLAUDI 

No  obstant,  ella  es  la  dona  que  ha  posat 
arrels  més  fondes  en  la  meva  ànima. 


36 


VIRGÍNIA 

Se  diu  que' 1  primer  amor  es  l'únich  veritable... 
CLAUDI 

Es  cert,  mare,  sempre  deixa  alguna  cosa 
d'inesborrable  en  el  nostre  cor. 

VIRGÍNIA 

Y  tu  ho  sents  això? 

CLAUDI 

Oh!  Lo  que  jo  sento  més  aviat  es  compa- 
ssió... una  fonda  compassió  per  aquesta  pobra 
noya  que  m'ha  estimat  tant. 

{Entra  Paula  per  la  porta  del  fons). 

PAULA 

Ja  es  fóra  la  galant  visita? 

VIRGÍNIA 

Uy!  Ja  fa  un  quart  d'hora. 

PAULA 

{Seriosa).  Miri,  Virgínia,  si  no'm  vol  disgus- 
tar, no  la  deixi  intervenir  gayre  per  casa  an 
aquesta  noya. 

VIRGÍNIA 

Be  havia  de  venir  a  buscar  la  gorreta. 

PAULA 

Vès  si  n'hi  faria  jo  de  gorretes!  Pel  colze! 

Prou  gent  honrada  hi  ha  que  ho  necessita  més 
que  ella. 

CLAUDI 

Oh,  tia!  Me  sembla  que  aquesta  noya  no 
mereix  ésser  tractada  d'aquesta  manera. 

PAULA 

Que  no  ho  mereix,  dius!  Una  perduda  com 
ella!... 

CLAUDI 

Pera  mi  no  ho  es  pas  una  perduda! 

PAULA 

Bon  Deu!  Donchs  hont  ho  anirà  a  trobar  lo 
que  ha  perdut? 

VIRGÍNIA 

Son  tantes  les  que  cauhen!... 

PAULA 

Això  no  es  cap  rahó,  Virginia.  La  compa- 
ssió'ns pert  a  tots. 

VIRGÍNIA 

Es  veritat,  però  n'hi  ha  com  la  Rosalia  que 
la  mereixen  la  nostra  compassió. 

PAULA 

{Indignada).  Com!  Una  mossa  que  festeja  ab 
tots  els  xicots  del  poble,  que  acaba  per  tenir 

una  criatura  y  que  tindrà' 1  coratge  de  presentar- 
se  ab  ella  davant  de  tothom... 

CLAUDI 

Millor!  Aquest  coratge  sol  la  dignifica... 

PAULA 

Què  dius! 

CLAUDI 

Sí!  Presentarse  ab  el  cap  alt  y  ab  el  fill  als 
brassos  es  una  confessió  en  plena  llum  que  la 
dignificarà  als  ulls  de  tothom. 

PAULA 

Això  goses  a  dir,  tu!  Els  fills  del  pecat  s'han 
d'amagar  pera  evitar  l'escàndol.  Per  això  hi  ha 
els  Hospicis  y'ls  Assils. 

è 

CLAUDI 

Oh,  tia!  Es  monstruós  lo  que  acaba  de  dir! 
PAULA 

Y  què  es  lo  que  tu  dius?  Això  no  més  pot 
sortir  d'un  cor  sense  relligió! 

VIRGÍNIA 

Claudi,  vaja,  deixem  corre  aquesta  qüestió. 
Tia,  no  disputi  més... 

PAULA 

Me  sembla  estrany  que  sigui'l  fill  seu,  Vir- 

ginia!  El  seu  fill  qui  vingui  aquí  dins  a  defen- 
sar això!...  Una  perduda  que  tothom  rebutja! 

{En  aquest  moment  entra  Joseph  que  se  tha 
vist  venir  un  instant  abans  a  travers  dels  vidres 
y  s  ha  aturat  a  escoltar  la  disputa.  Es  un  home  de 
bona  alsada,  la  seva  barba  blanqueja.  Parla  ab 
veu  mesurada.  Vesteix  com  un  propietari  del  camp, 
un  trajo  fosch  usat  y  gorra.  A  t entrar  les  em- 
prin contra  la  seva  dona). 

JOSEPH 

Y  tu  què  sabs  d'això,  mala  llengua? 
PAULA 

{Sorpresa).  Ah!...  tu  aquí! 

JOSEPH 

Sí,  jo!  No  puch  entrar  a  casa  que  no  t'atrapi 
dihent  mal  d'algú. 

PAULA 

Quan  jo  parlo  ja  sé  lo  que'm  dich... 
JOSEPH 

Tu  deixa  estar  lo  que  no  t'interessa,  vethoa- 
quí. 

VIRGÍNIA 

Ja  s'ha  acabat.  Es  que  val  la  pena  que'ns 
enfadem  per  això? 

JOSEPH 

{Calmat).  No...  però  ja  sab  ella  que  no  esticb 
per  mormoracions,  jo. 

PAULA 

Això  no  es  mormorar,  dir  les  veritats  que 
tothom  sab. 

JOSEPH 

Y  be!  Si  tothom  ho  sab  per  què  parlarner 
PAULA 

Es  que... 

JOSEPH 

Calla!  Fesme'l  favor  de  no  ocuparte  més 
d'aquesta  noya! 

PAULA 

Donchs  aboneula  encara,  si  us  sembla  be. 

VIRGÍNIA 
Bah!  Tiremhi  terra  a  sobre. 

PAULA 

Sembla  extrany  com  us  preneu  aquestes  co- 
ses tots  plegats! 

CLAUDI 

Tia,  no  sigui  així... 

PAULA 

{Ab  duresa).  Déixam  estar,  tu! 

JOSEPH 

Déixala  estar  la  llengua  enverinada!  Si  no 
pot  fer  mal  ja  no  està  contenta. 

VIRGÍNIA 

Vaja,  que  s'acabi. 

PAULA 

Donchs  davant  meu  no  l'aboneu  més... 
VIRGÍNIA 

Ningú  í  abona. 

JOSEPH 

Davant  meu,  lo  que  has  de  fer  es  callar! 

PAULA 

Per  què  no's  podrà  dir  lo  que  tothom  sab? 
JOSEPH 

Calla! 

PAULA 

Jo  no  vull  callar! 

VIRGÍNIA 

Vaja,  prou. 

CLAUDI 

No'n  parlem  més,  oncle. 

JOSEPH 

Que  calli  o  que  se'n  vagi  d'aquí! 

PAULA 

Sí,  val  més  que  me'n  vagi.  Altres  coses 
m'apressen  més  que  aquesta  verjaula! 

JOSEPH 

Això  es.  Val  més  que  vagis  a  la  teva  feyna. 
PAULA 

{Ab  despit).  Sí,  si  que  val  més!  Perquè' m  feu 
pena  de  sentirvos  tots  plegats!  Abonar  això! 
Això!  Ah!  N'hi  ha  per  engegarho  tot  al  diable! 

{Se'n  va  pel  fons). 

JOSEPH 

Punyal!  Quin  gènit  més  reconsagrat! 

VIRGÍNIA 

Calla!  L'has  feta  enfadar  massa. 

JOSEPH 

Oh!  Bah!  Jo  crech  que  això  l'engreixa  an 
ella! 

VIRGÍNIA 

Y  per  una  cosa  que  no  val  la  pena.  {A 
Claudi).  De  tot  això'n  tens  la  culpa  tu.  Me  sab 
greu,  vaig  a  calmaria. 

JOSEPH 
Déixala  estar,  deixa... 

VIRGÍNIA 

No  m'agrada  que  per  tant  poca  cosa  us  dis- 
puteu. 

JOSEPH 

Què  hi  vols  fer,  si  això  és  la  seva  menja? 
VIRGÍNIA 

Me'n  vaig  ab  ella  un  moment.  Ja  veuràs 
quan  aviat  la  faré  meva.  (Se'n  va  pel  fons.  Una 
pausa). 

CLAUDI 

(Ab  extranyesa  interroga  a  son  oncle).  Oncle! 
de  què  prové  l'odi  de  la  tia  contra  aquesta  noya? 

JOSEPH 

Tu  ja  coneixes  el  seu  caràcter  violent.  Ade- 
més,  ella  may  ha  tingut  compassió  per  les  que 
cauhen. 

CLAUDI 
Això  he  observat. 

JOSEPH 

Es  una  preocupació  del  poble.  Aquí  tens  la 
Rosalia,  que  ningú  la  considera,  tothom  s'allu- 
nya del  seu  costat... 

CLAUDI 

Imbècils! 


44 


JOSEPH 

Pots  comptar  que  tota  la  vida  sentirà  a 
damunt  d  elia  el  pes  de  la  seva  falta. 

CLAUDI 

Y  això  es  possible? 

JOSEPH 

Aquí  la  conciencia  pública  absoldrà  a  un 
assassí  però  no  a  una  noya  caiguda. 

CLAUDI 

Però  això  es  indigne! 

JOSEPH 

Tot  lo  que  tu  vulguis.  Ara  meteix,  a  la  Ro- 
salia li  toca  fer  el  seu  camí,  abandonada  de  tot- 
hom. L'indiferència  y'l  menyspreu  de  la  gent  no 
lograrà  que  s'esborrin  may.  Es  estúpit,  inno- 
ble, però  es  així.  Aquí  la  preocupació  arriba  a 
gelar  els  cors  y  l'idea  de  l'honra  fa  tornar  als  ho- 
mes dolents  y  bèsties. 

CLAUDI 

Pobra  noya!  Y  no  mereix  pas  que  se  la  trac- 
ti així. 

JOSEPH 

Naturalment  que  no.  Però,  veus?...  Ha  tin- 
gut aquesta  desgracia.  D'això'm  queixo  jo  tam- 
bé, d'aquesta  injusticia  sense  sentit  que  comet 
el  poble. 

CLAUDI 

Qui  no  s'indigna  davant  de  tot  això? 

JOSEPH 

Sí,  l'home  de  cor  s'ha  de  rebelar  contra 
tanta  injustícia!  {Una  pausa).  Y  no  obstant,  sor- 
tís un  home,  un  home  capàs  d'afrontar  l'estupi- 
desa del  poble! 

CLAUDI 

(Sorprès).  Y  què! 

JOSEPH 

Vull  dir  un  home  de  cor  noble  que  li  donés 
el  seu  nom. 

CLAUDI 

{Admirat).  Oncle! 

JOSEPH 

Que's  casés  ab  ella  pera  redimiria...  Jo,  jo 
meteix  ho  faria  si  fos  jove  y  lliure! 

CLAUDI 

Oncle!  Vostè  faria  això? 

JOSEPH 

Per  què  no? 

CLAUDI 

{Com  il·luminat).  Oh!  Seria  una  acció  tant 
noble! 

JOSEPH 

Y  no  es  un  de  ver,  un  gran  de  ver  moral,  pel 
primer  que  va  tacar  la  seva  ignocencia? 

CLAUDI 

{Emocionat y  admirat).  Oh!  sí,  sí!... 
JOSEPH 

Per  aquell  que  va  destruhir  la  puresa  del 
seu  amor  llensantla  al  mal  camí  hont  se  troba! 

CLAUDI 

{Ab  'Vehemència).  Oncle!  Oncle!  Y  si  aquest 
sortís  tot  d'una  a  realsar  la  seva  víctima? 

JOSEPH 

Seria  una  acció  d'aquelles  que  dignifiquen 
l'existència  d'un  home! 

{Per  la  porta  del  fons  se  presenta  Virgínia 
acompanyant  a  /'Abdon.  Aquest  es  un  xicot  alt, 
ossut,  moreno,  barreja  extranya  de  pagès  y  de  se- 
nyor. Porta  un  bigoti  gros.  Vesteix  bé  però  apage- 
sat.  Porta  gorra). 

VIRGÍNIA 

(A  V entrar,  de  la  porta  estant).  Té,  aquí'l 
tens! 

(Abdon  entra  depressa  y  abraça  an  en  Clau- 
di ab  ?nolta  alegria). 

ABDON 

Bon  Deu!  Ja  es  l'hora,  company! 

CLAUDI 

Ditxosos  ulls  que't  poden  veure! 

ABDON 

Oh!  Y  que  estàs  bo!  Quina  alegria,  noy! 
CLAUDI 

Ja't  trobava  a  faltar.  Quinze  dies  que  soch 
aquí. 

(Virgínia,  que  de  la  porta  estant  ha  contem- 
plat ah  goig  aquesta  escena,  ara  s  retira  somrient). 

ABDON 

Ara  ho  he  sabut.  Noy,  els  istius  els  passo  a 
la  masia.  Faig  bondat  de  la  bona.  Devegades 
s'escorren  quinze,  vint  dies  que  no  m'acosto  al 
poble  pera  res. 

JOSEPH 

Ja  li  vaig  dir,  jo.  Ell,  ja  pots  comptar,  al  mo- 
ment va  preguntar  pera  tu. 

ABDON 

No  caldria  més.  No  hi  ha  pas  en  tot  el 
poble  dos  amichs  com  nosaltres.  Eh,  Claudi? 

CLAUDI 

L'oncle  y  jo  teníem  ganes  de  venir  al  teu 
mas  un  dia  d'aquesta  setmana. 

ABDON 

Ja'm  tens  aquí,  donchs. 


48 


CLAUDI 
Quan  me'n  alegro! 

ABDON 

Això  no  vol  dir  que  no  hagis  de  venir  al 
meu  mas,  però  serà  pera  estarthi  quinze  dies, 
un  mes... 

CLAUDI 

No,  gràcies. 

ABDON 

Com  s'entén  gràcies!  M'ho  has  promès  cent 
vegades. 

CLAUDI 

En  fi,  jan  parlarem  de  més  aprop.  Ara  sèu. 
Me  sembla  que  tindrem  coses  pera  dirnos  des- 
prés del  temps  que  no'ns  hem  vist. 

ABDON 

{Assentantsè).  Perquè  no  vas  venir  X  altre  istiu? 
CLAUDI 

Era  qüestió  d  aprofitar  el  temps.  He  fet  dos 
cursos  en  un. 

JOSEPH 

Bé  noys,  esplayeuvos  aquí,  ara  que  us  vaga! 
Jo  me  n  vaig  al  camp  a  veure'ls  meus  pagesos. 

CLAUDI 

Com  vostè  vulgui. 

ABDON 

Senyor  Joseph,  perdoni  que  no  hagi  estat 
més  atent  ab  vostè.  L'amich  m'ha  pres  tota 
l'atenció. 

JOSEPH 

Ja  sé  que  cosa  es  l'amistat.  Aprofiteuvos 
d'aquesta  flor  de  la  joventut  que's  marcirà  com 
totes  les  demés  quan  sigui  l'hora. 

ABDON 

Què  diu  ara? 

JOSEPH 

No  hi  ha  dubte,  cal  aprofitarse  de  les  coses 
en  el  breu  moment  que  existeixen. 

ABDON 

Y  que  entén  vostè  per  aprofitarse  de  V amistat? 
JOSEPH 

Penetrarvos  egoistament  l'un  de  Taltre  fins 
arribar  a  descobrir  lo  més  íntim  del  vostre 
cor,  perquè  una  vegada  separats  ne  treyeu  una 
llissó  d'experiència. 

ABDON 

Bah!  Senyor  Joseph!... 

JOSEPH 

No  hi  ha  dubte  que  vosaltres  meteixos  us  en 
donareu  compte  tart  o  d  hora. 

ABDON 

Així  vostè  no  creu  en  la  nostra  amistat? 
JOSEPH 

Sí,  però  posa  cabells  blanchs  y  m'en  parlaràs 
aleshores  de  l'amistat. 

ABDON 
Què  vol  dir  ab  això? 

JOSEPH 

No  més  hi  ha  la  dóna,  y  una  sola  encara,  que 
pugui  sostenir  en  nosaltres  una  afecció  de  tota 
la  vida. 

ABDON 

No  Tentench. 

CLAUDI 

Per  què  ho  diu  això,  oncle? 

JOSEPH 

Avant  minyons!  No  destruhim  la  vostra  ilu- 
sió!  No'l  creyeu  del  tot  al  jayo!  Avant!  (Sé'n  va 
pel  fons). 

(Els  dos  companys,  durant  un  moment  queden 
admirats  de  les  paraules  de  Joseph.  Per  fí  Abdon 
trenca  7  silenci). 

ABDON 

Bah!  D'això  fas  cas. 


CLAUDI 

Oh!  Cah! 

ABDON 

(Després  £  una  pausa  breu  y  ab  certa  alegror 
fingida). 

Ah!  Es  necessari  que't  feliciti!  Ja  sé  que  ets 
Doctor  en  Farmàcia. 

CLAUDI 
Per  fi  hi  hem  arribat. 

ABDON 

Es  honrós,  naturalment,  d'arribarhi  tant 
jove. 

CLAUDI 

Lo  meteix  hauries  fet  tu  si  no  haguessis  aban- 
donat els  estudis. 

ABDON 

Probablement,  però  jo  no  podia  seguir  estu- 
diant. 

CLAUDI 

Si  tu  haguessis  volgut... 

ABDON 

No,  jo  no  podia  abandonar  la  família;  el 
pare's  feya  vell  y  calia  algú  que's  posés  al  da- 
vant dels  nostres  interessos. 

CLAUDI 

Donchs  te  tenim  fet  un  petit  propietari? 

ABDON 

Ja  ho  veus,  tu  has  anat  progressant  y  jo 
vaig  perdent  de  cada  dia.  Avuy  ja  no  soch  més 
que  un  mal  pagès  ab  certes  apariencies  de 
senyor. 

CLAUDI 

No  ho  crech.  La  teva  instrucció  y  l  teu  espe- 
rit elevat  t'alçan  molt  per  damunt  d'aquesta 
gent. 

ABDON 

[Ingènuament).  Ah!  No  ho  creguis.  Pera  ser 
ditxós  m'he  hagut  de  tornar  com  la  gent  d'aquí. 
Avuy  ho  soch  y  confesso  que  n'estich  content. 

CLAUDI 

Ho  dius  de  serio  això? 

ABDON 

Y  donchs!  Al  comensament,  quan  encara  con- 
servava les  idees  que  tu  y  jo  teníem  essent  estu- 
diants, veuràs  que  no  trobava  un  company  en 
lloch.  Les  noyes  me  trobaven  massa  seriós.  Pera 
fugir  del  meu  isolament  m'ha  calgut  tornarme 
com  ells,  pensar  com  ells... 

CLAUDI 

Ah,  misèria! 

ABDON 

Ditxós  tu  que  te'n  aniràs  a  viure  lluny 
d'aquest  malehit  pays! 


53 


CLAUDI 
No,  si  jo'm  quedo  aquí... 

ABDON 

Què'm  dius,  ara? 

CLAUDI 

El  vell  Farmacèutich  ja  s'ha  decidit  a  ven- 
drem la  botiga. 

ABDON 

Me  deixes  parat.  Què  diable  hi  faràs  aquí? 
CLAUDI 

Què!  Viurehi,  què  hi  vols  fer? 

ABDON 

Més  ab  el  teu  caràcter... 

CLAUDI 

Viure  y  Uuytar. 

ABDON 

Lluytar,  dius!  Ah,  criatura!  Això  es  bo  pera 
dir.  Creus  tu  que  val  la  pena  de  lluytar  aquí? 

CLAUDI 

Sí,  aquí  com  a  tota  arreu.  Tot  home  te  l  mi- 
llor camp  de  lluyta  a  la  terra  hont  ha  nascut! 

ABDON 

Però  ab  qui  vols  lluytar  aquí?  Contra  qui? 
Contra  què? 

CLAUDI 

Tu  y  jo  ho  havíem  proposat  tantes  vegades! 
Recordes,  Abdon,  els  antichs  plans?  Tu  be 
m'ajudaràs  avuy  que  jo  soch  aquí. 

ABDON 

Qui!...  Jo? 

CLAUDI 

Tu,  el  millor  amich  que  tinch,  el  meu  com- 
pany d'ideals...  ab  qui  tindré  confiansa  sinó 
ab  tu? 

ABDON 

Oh!  be... 

CLAUDI 

{Decidit).  Espero  que  m"  ajudaràs. 

ABDON 

( Vacilant).  Veuràs,  jo  estich  molt  be  ab  els 
meus,  ara. 

CLAUDI 

Què  vols  dir? 

ABDON 


Jo  no  lluyto  per  res,  no  m'encaparro  ab  res. 
Estich  fent  la  meva  joventut,  comprens?... 

CLAUDI 

Y  jo  que  comptava  tant  ab  tu! 

ABDON 

Y  be!  Què  voldries  fer  en  aquest  recó  de 
món? 

CLAUDI 

Tu  ja  coneixes  les  meves  idees. 

ABDON 

No's  pot  fer  res  aquí,  noy. 

CLAUDI 

Fundaré  una  associació  lliure,  sense  cap  ideal 
polítich,  ab  l'únicn  fi  de  desvetllar  la  concien- 
cia  popular... 

ABDON 

Oh!  No  somnihis  impossibles! 

CLAUDI 

No  es  impossible,  no.  Obrir  l'esperit  lliure- 
ment als  quatre  vents,  desfer  ombres  y  prejudi- 
cis... en  fí,  preparar  els  esperits  pera  l'obra  so- 
cial. Això  es  lo  que  convé  aquí. 

ABDON 

Bah!  Bah!  Vesten  a  passeig  ab  aquestes  his- 
tories! A  nosaltres  ens  fa  riure  això  com  tot  lo 
que  no  es  essencial  en  la  vida.  Pera  nosaltres 
la  millor  política  es  estar  be  dintre  casa  nostra. 

CLAUDI 

{Després  de  una  pausa,  ab  dolor).  Ja  no  ets 
aquell  Abdon  que  jo  comptava  com  el  millor 
entre'ls  meus  amichs. 

ABDON 

Tu  tampoch  ets  el  meteix  Claudi  d'abans. 

CLAUDI 

Potser  no. 

ABDON 

Què  hi  farem  si  es  així? 

CLAUDI 

Hi  ha  no  se  què  que'ns  separa  l'un  de 
l'altre! 

ABDON 

Tu  has  anaf  progressant  y  jo  m'he  estacio- 
nat... 

CLAUDI 
Has  reculat  encara. 

ABDON 

Tant  se  val,  no  envejo'ls  teus  progressos. 

CLAUDI 

{Resignat).  Malgrat  nosaltres  ha  passat  un 
vent  de  glas  entre  la  nostra  amistat. 

ABDON 

Sembla  que  1  teu  oncle  hagi  parlat  pressen- 
tint alguna  cosa. 

CLAUDI 

Qui  sab?  (Abdon  salsa)  Ten  vas? 
ABDON 

Sí,  me'n  torno  a  la  masia.  Adeu! 

CLAUDI 

Y  nom  queda  cap  esperança  de  que  un  dia 
tornis  a  ésser  lo  que  eres? 

ABDON 

Ah!  Com  es  possible  això?  No  s  torna  a  ésser 
may  lo  que  s'ha  sigut. 

CLAUDI 
Qui  s'ho  havia  d'esperar? 

ABDON 

{Disposantse  a  sortir).  Y  si't  quedes  per 
aquí  ja  apendràs  de  viure  tu  també.  Escolta'l 
meu  consell:  si  vols  viure  tranquil  procura  tor- 
narte  com  els  demés  del  poble. 

CLAUDI 

Lluytaré  ab  totes  les  meves  forces  pera  man- 
tenirme  tal  com  soch. 


58 


ABDON 

Donchs,  mira,  Claudi,  no't  facis  ilusions.  Ab 
els  altres  companys  no  hi  comptis  més  que  ab 
mi  meteix.  Feste'l  carrech  que  has  d'estar  sol, 
enterament  sol... 

CLAUDI 

No,  sol  no!  Jo't  juro  que  nom  mancarà 
companyia! 

ABDON 

(hònicament).  Oh!  be... 

CLAUDI 

Has  sentit  f  oncle?  Diu  que  no  més  una 
dóna  pot  mantenir  en  nosaltres  una  afecció  de 
tota  la  vida. 

ABDON 
Què!  Te  vols  casar? 

CLAUDI 

Potser  una  dóna  serà'l  millor  company 
pera  mi. 

ABDON 

Una  dóna!  No'm  facis  riure!  Que  poch  co- 
neixes la  dóna  quan  dius  això! 

CLAUDI 

Potser  ella  sola  omplirà'l  buyd  que  jacomen- 
so  a  sentir. 

ABDON 

Vaja,  home!  Què's  pot  empendre  de  seriós 
ab  una  dóna?  Se  coneix  que  encara  no  has  après 
de  viure,  tu... 

CLAUDI 

Y  tu? 

ABDON 

Densa  que  vaig  deixar  la  carrera  pera  que- 
darme  aquí,  no  n'he  après  poch  de  viure!  Te 
creus  que'm  veuràs  casat  a  mi?  Aquí,  com  a  ciu- 
tat, si  un  se  sab  entendre... 

CLAUDI 

Ja... 

ABDON 

Sí,  home,  sí.  Ja  no  hi  es  aquell  temor  ni 
aquella  puresa  en  les  noyes  del  nostre  poble. 
Tothom  ha  après  de  viure  avuy.  Y  quan  un  es 
atrevit,  jove  y  fill  de  casa  bona... 

CLAUDI 

( Violent).  Tot  això  has  après? 

ABDON 


Y  tu  que  tens  una  carrera  que's  presta  tant 
per  aquestes  coses!  Ah!  Si  jo'm  trobés  al  teu 
lloch! 

CLAUDI 

Escolta,  Abdon-  són  molts  al  poble,  que  pen- 
sen com  tu? 

ABDON 

Tothom.  Tot  el  jovent  que  puja,  homes  y 
dònes. 

{Moment  de  pausa.  Claudi  se  reté  violent). 

ABDON 

Sí,  home,  sí!  Tots  hem  après  de  viure!  Y  tu 
vens  a  cantarnos  la  palinodia?  Segueix  la  co- 
rrent, déixat  de  cabòries  y  llénsat  a  fer  la  joven- 
tut mentres  ets  jove. 

CLAUDI 

{Indignat).  Entre  nosaltres  dos  ja  s'ha  aca- 
bat tot.  Abdon,  vesten  d'aquí! 

ABDON 
Me  treus  de  casa? 

CLAUDI 

Sí,  vesten. 

ABDON 
Home,  considera... 

CLAUDI 

Vaja,  fóra  compliments! 

ABDON 

Això  .es  indigne! 

CLAUDI 

Entre  nosaltres  dos  s'ha  acabat  tot!  Vesten! 

ABDON 

{Sortint).  En  fí,  si  vols  acabar  del  tot  m'es 
igual  a  mi... 

CLAUDI 

Sí,  del  tot...  del  tot  y  per  sempre  més! 

(Abdon  sen  va  confús.  Claudi  resta  de- 
solat. Una  pausa.  Entra  Virgínia,  y  al  veure  sol 
an  en  Claudi  ab  el  cap  baix,  queda  sorpresa). 

VIRGÍNIA 
Què  ha  passat?  Hont  es  TAbdon? 

CLAUDI 

{Prenent  a  sa  mare  ab  molta  emoció).  Oh,  ma- 
re!... Ens  hem  de  realsar  per  damunt  de  tanta 
misèria! 


ACTE  SEGON 


Saleta  pobrament  amoblada  però  neta  y  de- 
cent a  a  casa  de  Teresa.  Al  fons  dues  portes  que 
van  a  les  cambres  de  Teresa  y  Rosalia.  Entre 
mitg  una  calaixera  coberta  ab  un  Hens  blanchy  a 
damunt  una  petita  escaparata  vella.  A  V esquerra 
la  porta  d 'entrar  per  hont  se  baixa  al  primer  pis. 
A  la  dreta  una  gran  finestra.  Davant  de  la  fines- 
tra la  màquina  de  cusir  hont  treballa  Rosalia 
de  cara  a  la  llum.  Sa  germana  Teresa  assentada 
al  seu  costat,  en  una  cadira  baixa,  cus  a  la  mà. 
Es  una  dona  de  ínitja  edat,  alta  y  magre.  Vesteix 
molt  sensillament.  Les  dues  treballe?i  en  silenci f 
Rosalia  a  la  màquina  ab  molt  dalit. 

ROSALÍA 

{Parant  la  màquina  y  arreglant  la  roba).  Ab 
quin  gust  treballo,  noya! 

TERESA 

Es  que  la  paga  anirà  be? 


ROSALÍA 

Com  sempre. 

TERESA 

Y  donchs?... 

ROSALÍA 

Al  món  ja  no  hi  ha  gent  pròdiga;  tothom 
dona  lo  més  just. 

TERESA 

Es  cert. 

ROSALÍA 

No'ls  necessitem  per  això  als  pròdichs...  Tre- 
ballem y'ns  guanyem  la  vida.  Així  no  cal  donar 
les  gràcies  a  ningú. 

TERESA 
Que  es  lo  millor! 

ROSALÍA 

Però  tot  això  no  m  posa  ni  més  alegra  ni 
més  trista  a  mi. 

TERESA 

Donchs  que  es  lo  que  t'alegra  avuy  y't  fa 
treballar  de  tant  bona  gana? 

ROSALÍA 

Pots  explicarte  tu  meteixa,  en  certs  moments, 
la  causa  de  les  teves  alegries? 

TERESA 

No  sempre. 


G7 

ROSALÍA 

Via,  donchs,  no  vulguis  saber  més,  fil  a 
l'agulla! 

(Se  posa  a  treballar  a  la  màquina  de  nou.  Una 
pausa). 

TERESA 

Tu  m'amagues  alguna  cosa... 

ROSALIA 

Bah!  Manies  teves! 

TERESA 

Aleshores  quin  sentit  té  això? 

ROSALÍA 

Sempre  esteu  buscant  el  sentit  de  les  coses. 
No  sabs  que  hi  ha  coses  sense  sentit  a  la  vida? 

TERESA 

No  ets  més  que  una  folleta.  May  posaràs 
seny. 

ROSALÍA 
Bah!  S'es  com  ses. 

(Una pausa.  Rosalía  fa  anar  la  maquina  molt 
depressa). 

TERESA 

No  vagis  tant  de  boig  que  trencaràs  alguna 
pessa  de  la  màquina. 

ROSALIA 

Si  una  hi  pogués  fer  rodar  els  dies  y  els 
anys,  la  vida  entera,  ab  aquest  vol  esbogerrat! 

TERESA 

Y  ara  beneita!  No"ns  queixem  sempre  de  que 
la  vida  es  curta? 

ROSALIA 

Qui  sab? 

TERESA 

Sempre  he  sentit  dir  que  i  temps  va  massa 
depressa. 

ROSALIA 

Pera  tu  va  depressa,  pera  mi  va  poch  a 
poch...  Ningú  està  content...  Qui  ho  entén  això? 

TERESA 

Ni  tu  meteixa  sabs  lo  que  vols. 

ROSALIA 

Y  tu?  Y'ls  altres?...  Ningú,  Teresa,  sab  lo  que 
vol.  No  més  sabem  que  no  estem  contents,  ve- 
thoaquí. 

TERESA 

Vaja,  no  comensis  a  pensar.  Per  què  serveix 
això? 

ROSALÍA 

Calla.  Ja  m'has  fet  esguerrar  la  feyna. 
{Para  la  màquina  pera  observar  la  i?iarxa 
del  treballi) 

TERESA 

(Acostantse  a  la  màquina).  Veyam! 

ROSALÍA 
He  fet  un  disbarat. 

TERESA 

Veusaquí  lo  que  passa:  pensem,  pensem  y 
esguerrem  lo  que  tenim  entre  mans. 

ROSALÍA 

Pensem,  pensem  y  esguerrem  lo  que  tenim 
entre  mans.  Així  es  la  vida,  germana. 

TERESA 

Déixala  estar  la  vida...  treballa. 

ROSALÍA 
Sí,  no  ha  sigut  res,  tornemhi. 

TERESA 

Ja  n'hi  havia  prou  pera  ferho  malvé  tot.  No 
vagis  tant  de  boig. 

(Recomensant  el  treball  ab  atenció) . 

ROSALIA 

Va  be  així? 

( Una  pausa.  El  treball  marxa  suaument  sense 
destorbar  la  següent  conversa). 

TERESA 

Tu  m' amagues  alguna  cosa,  Rosalia. 
ROSALÍA 

Quina  idea! 

TERESA 

Y'm  sembla  que  pera  la  teva  germana  no  hi 
hauria  d'haver  secrets. 

ROSALÍA 

Be,  per  què  ho  dius  això? 

TERESA 

Perquè  tu  no  vius  tranquila  com  abans. 

ROSALÍA 

Com  abans...  de  què? 

TERESA 
Vols  que't  parli  francament? 

ROSALÍA 

Sí. 

TERESA 

Densa  que'l  Claudi  es  aquí  que  tu  no  vius 
tranquila. 

ROSALÍA 

Jo!  Per  què  no  he  de  viure  tranquila?  Què 
n'he  de  fer  jo  del  Claudi? 

TERESA 

Tu  l'has  vist  dues  o  tres  vegades... 

ROSALÍA 

Sí  y  què? 

TERESA 

Hi  has  parlat  llarga  estona,  no  m'ho  neguis... 
ROSALÍA 

No  t'ho  nego. 

TERESA 
Aquí  meteix,  a  casa. 

ROSALÍA 

Sí,  sí... 

TERESA 

Ay,  Rosalia!  Encara  no  n'estàs  desenganya- 
da dels  homes? 

ROSALÍA 
Més  de  lo  que  tu't  penses, 

TERESA 

Donchs  per  què  admets  conversa  ab  cap? 

ROSALÍA 

La  nostra  conversa  no  ha  tingut  importància. 

TERESA 

Tu  no  penses  ab  el  dir  de  la  gent? 
ROSALÍA 

No.  La  gent  tant  diu  d'una  manera  com 
d'una  altra.  Sé  que  no  he  fet  cap  mal.  No  s'ha 
d'esser  esclava  tampoch  fins  an  aquest  punt... 

TERESA 

Germana,  tu  vas  per  mal  camí... 

ROSALÍA 

No'ra  diguis  això,  Teresa!  Quina  dona  hi 
ha  que  observi  una  conducta  millor  que  la 
meva? 

TERESA 

Fins  ara  sí.  Però  d'aquí  en  avant... 
ROSALÍA 

Teresa,  també  tu  m'has  de  martiritsar  ab  els 
teus  dubtes? 

TERESA 

Jo  no  veuré  may  ab  bons  ulls  que  tu't  rela- 
cionis ab  el  Claudi.  Ni  ab  ell  ni  ab  cap  altre 
home...  Te  vaig  admetre  a  casa,  però  ja  sabs  ab 
quina  condició... 

ROSALÍA 

He  donat  res  que  dir  densa  que  soch  a  casa 
teva? 

TERESA 

No. 

ROSALIA 

Donchs  que  vens  a  predicar  ara? 

TERESA 

El  Claudi  no  es  un  jove  pera  tu. 

ROSALÍA 

Ja  ho  sé.  Creus  que  ho  he  somniat  may  això? 
TERESA 

Jo  no  ho  sé. 

ROSALIA 
Vaja,  no'm  facis  tant  tonta! 

TERESA 

Donchs  no  hi  vulguis  cap  mena  de  relació. 

ROSALÍA 

Per  què?  Te  creus  que'l  Claudi  es  com  els 
homes  d'aquí? 

TERESA 

Ni  millor  ni  pitjor.  Tots  son  iguals. 
ROSALÍA 

{Convensudd).  No,  Teresa,  el  Claudi  no  es 
com  els  homes  d'aquí. 

TERESA 

Y  be!  Déixal  estar  com  es. 

ROSALÍA 

No  tinguis  por.  Jo  m'he  traçat  el  meu  camí 
y  ningú  me'l  farà  deixar. 

TERESA 

Es  que  si  no  ho  fessis  així  a  casa  meva  no  hi 
hauria  més  hospitalitat  pera  tu! 

ROSALÍA 

(Ab pena).  Perquè'm  parles  així, Teresa?  Això 
no  li  havies  d'haver  dit  may  a  la  teva  germana. 

TERESA 

No  t'agravihis,  no  ho  he  dit  ab  mala  inten- 
ció. Però  creume  a  mi,  tu  no  n'has  de  voler 
cap  d  home,  no  te  n  has  de  mirar  cap.  La  teva 
vida  desde  ara  es  pel  teu  fill,  no  més  que  pel 
teu  fill... 

{Abans  que  Teresa  pugui  respondre  se  sent  la 
veu  d'una  vehina  darrera  la  portal) 

VEHINA 
Noyes!  Se  pot  entrar? 

TERESA 

Sense  trucar. 

ROSALIA 

(Contraria dd).  Què  vol  aquesta? 

(Entra  la  Vehina  ab  un  farcellet  de  roba  a  la 
ma.  Es  una  dona  d'uns  cinquanta  anys,  de  poca 
alsada,  grossa  de  cara,  ferreny a,  ab  una  veu  seca 
y  una  mirada  maliciosa.  Vesteix  ab  poca  gràcia). 

VEHINA 

(A  V entrar).  Bones  tardes. 

TERESA 

Bones  tardes. 

VEHINA 

Sabeu?...  Us  porto  feyna,  feyna  de  la  bona  y 
que  us  serà  ben  pagada. 

ROSALÍA 
Això  es  lo  que  convé! 

TERESA 
Lo  que  convé  son  diners. 

VEHINA 

Feyna  fa  diners  y  diners  fan  feyna.  Quan  te- 
nim salut  y  ganes  de  treballar! 

TERESA 

Y  què'ns  porteu  de  bo? 

VEHINA 

Ja  sabeu  que  m'agrada  protegir  la  gent  hon- 
rada. Sobretot  per  la  pobra  Rosalia... 

ROSALÍA 

Vaja,  parlem  de  la  feyna.  De  qui  es  això? 

VEHINA 

Jo  sempre  t'he  tingut  per  una  noya  honrada. 
Ay,  filles,  deixeume  asseure! 

TERESA 

Assenteuvos,  però  deixeu  tranquila  a  la  meva 
germana. 

VEHINA 

Jo  no  vull  més  que'l  seu  be. 

ROSALÍA 

Gràcies,  ja  us  creyem,  però  sempre  que  ve- 
niu ens  diheu  lo  meteix. 

VEHINA 

N'hi  haurà  que  t'ho  diran  mil  vegades  y 
sempre  t'enganyaran.  Però  un  cor  nèt  es  un 
cor  dret.  Lo  que  tinch  a  la  llengua  tinch  al  cor 
jo,  Rosalia. 

TERESA 

Tothom  sab  que  sou  una  bona  dóna.  Y 
aquesta  feyna? 

VEHINA 

Ah!  Es  de  la  senyora  de  la  Torra! 

TERESA 

{Admirada).  De  la  senyora  de  la  Torra! 

VEHINA 

Ja  sabeu  que  tots  els  istius  els  faig  les  feynes. 
Volen  una  persona  néta  y  decenta,  sobretot  de- 
centa.  Y  no  tothom  es  bo  pera  desempenyar  certs 
càrrechs... 

TERESA 
Ben  cert  que  no. 

VEHINA 

També  volen  que  tingui  bones  creencies. 
Figureuvos  una  gent  tant  rica  y  tant  cristiana 
han  de  mirar  be  qui's  fiquen  dintre  de  casa... 

TERESA 

Y  aquesta  bona  senyora  ha  pensat  ab  nos- 
altres? 

VEHINA 


Oh!...  Ella,  la  pobra  dama,  de  segur  que  ni  us 
coneix.  Però  m'ha  demanat  si  aquí  al  poble  hi 
havia  unes  bones  mans... 

TERESA 

Ah! 

VEHINA 

Lo  que  se'n  diu  unes  bones  mans,  y  jo  he 
pensat  en  vosaltres. 

ROSALÍA 

Moltes  gràcies. 

VEHINA 

Com  que  jo  li  mereixo  tota  la  confiansa,  di- 
gui lo  que  vulgi  la  gent... 

TERESA 

Oh,  la  gent!... 

VEHINA 

No  falten  males  llengües  que  dihuen  certes 
coses... 

ROSALÍA 

No'n  feu  cas.  Aquí  tots  passem  pel  meteix 
cedàs,  es  una  cosa  inevitable.  Però  aquell  que 
està  nèt  de  conciencia... 

VEHINA 

Sí,  filla,  es  lo  que  jo  dich,  estigues  néta  de 
conciencia.  Diuhen  que  me  n  vaig  de  casa  la 
senyora  ab  les  butxaques  plenes...  Bah!  Això 
prova  que'ls  que  ho  diuhen  ho  farien  si's  trobe- 
ssin al  meu  lloch. 

TERESA 
Veyeu?  Ab  això  teniu  rabó. 

VEHINA 

No,  no  soch  cT aquelles  que's  fan  riques  a 
l'esquena  dels  altres.  Avuy  porto  unes  faldilles 
apedaçades  com  el  dia  que  hi  vaig  entrar.  Per 
una  misèria  que  hi  guanyo!  Ja  sabem  lo  que  son 
els  richs  encara  que  siguin  bons  cristians!  La 
mar  com  més  té  més  brama!  Però  son  bona 
gent  y'ls  porto  voluntat,  veushoaquí. 

TERESA 

Y  sí,  dóna,  deixeu  dir  a  la  gent.  Y  què  es 
lo  que  porteu  aquí? 

VEHINA 

Per  ara  res  més  que  adobs,  perquè  la  senyo- 
ra vol  veure  còm  treballeu... 

ROSALÍA 

Ah! 

VEHINA 

Jo  m'he  adressat  a  vosaltres  perquè  us  esti- 
mo y  sou  dues  dònes  honrades.  Ademés  som 
vehins  y  aquesta  Rosalia  me  fa  pietat,  en  bona 
fe,  me  fa  pietat... 

TERESA 

En  fí,  veyam  això... 

{Pren  el  farcell  de  la  vehina  yl  desfà). 

VEHINA 

Creume,  Rosalia,  que  si  jo  pogués  fer  la  teva 
sòrt!... 

{Elles  dues  no  n  fan  cas y  la  Vehina  continua): 
Qui  sab  encara!  No  sabem  quin  vent  ens  ha 
de  portar  la  pluja. 

TERESA 

No  es  gran  cosa  lo  que'ns  envia  aquesta 
bona  senyora... 

VEHINA 

Què  hi  voleu  fer? 

TERESA 

Molta  feyna,  sí... 

ROSALÍA 

Y  poch  diner  a  guanyar  potser?... 

VEHINA 

De  totes  maneres  feu  una  cosa  que  estigui 
be.  Vosaltres  no  hi  perdreu:  darrera  d'una  cosa 
ne  vindrà  una  altra.  Ja  deveu  compendre  lo  que 
hi  ha  a  fer,  Teresa... 

TERESA 

Prou. 

VEHINA 

(Alsdntse).  Noyes,  me  n  vaig.  Ja  donaré  una 
passada  per  aquí. 

TERESA 

Ara  gràcies,  després  de  tot. 

VEHINA 

De  res.  Si  més  pogués  més  faria.  Fins  a  una 
altra  volta.  Adeu,  Rosalia.  (Sen  va). 

ROSALÍA 

{Fredament).  Adeussiau! 

TERESA 

{Llensant  el  farcell,  malhumorada).  Veus  lo 
que'ns  porta?  El  rebuig  dels  richs.  Arri  allà!... 

ROSALÍA 

Mentres  que  ella's  deu  quedar  la  bona  feyna. 
TERESA 

Està  clar.  Soch  capassa  de  deixarho  podrir 
en  un  recó... 

ROSALÍA 

Bah!  Com  més  aviat  estarà  fet  millor.  Tor- 
nem a  la  feyna. 

TERESA 

Y  si  berenéssim  abans?... 

ROSALÍA 

No,  déixem  acabar  lo  que  tinch  entre  mans. 
6 

TERESA 
Ja  ho  faràs  després. 

ROSALÍA 

Per  què  deixar  les  coses  a  mitg  ayre?  Quan 
dius  llest,  llest,  y  després  estàs  tranquila.  (Se posa 
a  treballar  de  nou.  Pausa). 

Sabs  què  penso? 

TERESA 

Tu  diràs. 

ROSALÍA 

Que  ningú  s'hauria  de  queixar  may  al  món. 
TERESA 

Vaya  una  idea! 

ROSALÍA 

Per  què  serveix  això?  Jo  be'm  podria  queixar, 
veritat?  Què  ha  sigut  pera  mi  la  vida?  Un  somni 
d'un  dia...  després  dolors,  afronts,  misèries...  Y 
tot  per  què?  Per  ha^er  tingut  un  fill  sense  casar- 
me.  Digues:  no  es  injusta  ab  mi  la  gent? 

TERESA 

Y  tant  injusta! 

ROSALÍA 

Soch  una  mala  dóna,  jo?  He  tingut  un  fill,  y 
què!...  L'he  llensat,  per  ventura?  No'l  pujo?  No 
l'estimo?  Donchs  soch  una  bona  mare.  Si  jo 
l'hagués  llensat  o  portat  a  l'Hospici  ja  ningú's 
recordaria  de  mi. 

TERESA 

Calla,  no  diguis  aquestes  coses. 

ROSALÍA 

Lo  que  no  se'm  perdonarà  may  es  que  jo'm 
presenti  ab  el  meu  fill  com  una  mare  digna. 

TERESA 

Y  be!  Per  què  ho  retreus  ara  això? 

ROSALÍA 

Oh,  Teresa!  Sento  un  odi  contra  tota  la  gent 
que  m  rodeja! 

TERESA 

Ja  ho  crech. 

ROSALÍA 

Me  sento  superior  a  totes  les  dones  del  po- 
ble. El  dolor  y'l  sacrifici  han  purificat  la  meva 
existència. 

TERESA 

Y  estàs  en  camí  d'esser  ditxosa.  El  teu  fill  ha 
d'esser  la  teva  glòria. 

ROSALÍA 

Els  homes  me  fan  fàstich.  No  n'hi  ha  cap  que 
sigui  digne  de  portarne  1  nom!  Pot  ocupar  la 
posició  que  vulgui,  pot  semblar  lo  que  vulgui, 
l'home  no  més  té  un  sentit  despert  que  es  el  de 
la  luxúria!  {Abraçant  a  sa  germana  ab  dolor  y 
afecció).  Oh,  germana!  Hem  d'enllaçar  les  nos- 
tres vides  pera  sempre  més! 

TERESA 

(Commosa).  Ja  sabs  que  al  meu  costat  tens  el 
millor  refugi. 

ROSALÍA 

No'm  deixis! . . .  Nom  neguis  may  l'hospitalitat! 
TERESA 

No,  dóna.  Ja  veuràs  quina  vida  de  pau  ens 
espera! 

ROSALÍA 

Tu  no  tens  fills,  però  jo  tinch  el  meu  que 
serà  de  tots. 

TERESA 

(Commosa  alegrament).  Oh,  sí!  Ell  omplirà 
la  casa  d'alegria  ab  els  seus  jochs  y  les  seves 
rialles. 

ROSALÍA 

Tu  y  l'Anton  l'estimareu  com  si  fos  vostre. 

TERESA 

El  nostre  fill  que  donarà'l  sentit  de  la  vida 
dins  d'aquesta  casa! 

ROSALÍA 

{Dirigintse  a  la  seva  germana  ab  tota  V  afecció 
del  seu  cor)'. 

Jo  també  vull  ésser  com  un  fill,  entre  vosaltres! 
Estimeume,  vetlleume  com  un  fill,  perquè  jo  sola 
me  sento  feble. 

TERESA 

Sí,  com  una  criatura  esgarriada  que  cal  ben 
aconduhir. 

ROSALÍA 

Germana!  Amoroseix  la  meva  vida!  Guar- 
dem! Salvem! 

TERESA 

Vaja,  prou.  Hi  ha  moments  que  sembles  una 
criatura.  Què'n  treus  de  tot  això? 

ROSALÍA 

Si  una  pogués  volar  cap  a  altres  terres  ahont 
ningú  la  conegués? 

TERESA 

Per  què? 

ROSALÍA 

Perquè  aquí  m'han  fet  aborrir  la  vida,  han 
mort  tot  lo  que  hi  havia  dejoyós  en  la  meva  ànima. 

TERESA 

Dius  que  no'ns  hem  de  queixar  y  sempre' t 
queixes.  (Alsantse  deadida).Bah\En  lloch  de  pen- 
sar en  tot  això  valdrà  més  que  berenem.  Vols 
que  vagi  a  comprar  un  bocí  de  pernil? 

ROSALÍA 

Com  tu  vulguis,  jo  mentrestant,  enllestiré 
això. 

TERESA 

Sí,  prepàram  feyna  pera  després.  Me  n  vaig; 
ja  veuràs,  berenarem  com  dues  reynes.  {Sen  va). 

(Rosalía  se  posa  a  treballar  a  la  màquina. 
Una  bona  pausa.  Quan  esta  més  distreta  ab  el 
treball,  se  sent  la  veu  de  la  Vehina  per  V escala). 

VEHINA 

Noya!  Rosalía! 

ROSALÍA 
{Parant,  sorpresa).  Qui  hi  ha? 

VEHINA 

{Entrant).  Soch  jo. 

ROSALÍA 

Y  ara!  Vos! 

VEHINA 

Ta  germana  es  fóra  eh?... 

ROSALÍA 

Acaba  de  sortir. 

VEHINA 

Sí,  The  vista.  Es  fóra  per  molt  temps? 
ROSALÍA 

Cah!  S'ha  arribat  a  la  tenda  a  comprar  una 
sensillesa  pera  berenar. 

VEHINA 

Ah!  El  temps  es  just! 

ROSALÍA 

Pera  què? 

VEHINA 

Es  que  jo  the  de  parlar,  filla  meva,  a  tu  sola... 
ROSALIA 

A  mi  sola? 

VEHINA 

Perquè  vull  el  teu  bé,  Rosalia. 

ROSALÍA 
Què  hi  ha  de  nou? 

VEHINA 

Escolta;  vols  treballar  a  casa  la  senyora  de 
la  Torra? 

ROSALÍA 

Y  per  això'm  voleu  parlar  a  mi  sola? 

VEHINA 

Es  que  hauria  d  esser  a  casa  seva  meteixa... 
ROSALÍA 

Segons  les  condicions...  Això  ja  m'ho  podíeu 
dir  davant  de  la  meva  germana. 

VEHINA 

Veuràs,  darrera  d'això  hi  ha  altres  coses  que 
t'interessen  a  tu  particularment. 

ROSALIA 
Parleume  clar,  si  us  plau. 

VEHINA 

Jo  no  t'he  de  venir  a  predicar  la  moral.  Ja 
ets  prou  gran  pera  saber  lo  que  t  convé.  Així 
es  que... 

ROSALÍA 
Parleu  d'una  vegada. 

VEHINA 

Sí,  d  una  vegada  y  francament.  Per  què  te- 
nir pèls  a  la  llengua  quan  cal  dir  les  coses? 

ROSALÍA 
Justament.  Acabeu. 

VEHINA 

Però  no  tot  se  pot  dir  d'igual  manera.  Hi  ha 
coses  delicades  que  cal  saber  dir... 

ROSALÍA 
Be!  Què  son  tants  misteris? 

VEHINA 

Mira,  jo  no  més  soch  una  enviada... 

ROSALÍA 
Una  enviada  per  qui? 

VEHINA 

Tot  ho  sabràs,  tingues  paciència... 
ROSALÍA 

En  fi,  Antònia,  digueume  clar  lo  que  m'ha- 
gueu de  dir. 

VEHINA 

Reflecciona  lo  que  tu  pots  esperar  de  la  vida. 
El  teu  bon  nom  ja  es  per  terra.  Ni  encara  que 
d'avuy  en  avant  fossis  més  pura  que  la  Santa 
Verge  no't  valdria  per  res.  Tens  el  mal  nom  a 
sobre  y  ja  no  te'l  treuràs. 

ROSALÍA 

Y  ara!  Què  voleu  dir  ab  tot  això? 
VEHINA 

Creume,  escolta  a  qui't  vol  be.  La  vida  es 
costosa,  no  té  amor  ni  pietat  pera  tu.  Pensa 
que'ls  altres  no  vindran  a  aixecarte,  al  contrari, 
si't  poden  enfonsar  més,  t'enfonsaran  sense 
pietat... 

ROSALÍA 

{Molt  disgicstadd).  Per  què  heu  vingut  a  per- 
torbar la  meva  pau?  Deixeume  tranquila! 

VEHINA 

No  siguis  criatura,  Rosalia!  Déixat  d'escrú- 
pols de  monja. 

ROSALÍA 
Deixeume  tranquila,  Antònia! 

VEHINA 

Ah,  tonta!  Els  altres  t'han  fet  caure  y  no't 
volen  aixecar...  Donchs  venjat!  Vénjat!  Fes  el 
teu  fet  y  riute  d'ells!  Qui  ha  tingut  compassió 
de  tu  fins  ara? Qui  te'n  tindrà  demà?...  Donchs  si 
tens  el  mal  nom  que't  serveixi  pera  alguna  cosa. 

ROSALÍA 

No  vingueu  a  torturar  la  meva  ànima! 
VEHINA 

Rosalia,  si't  dono'ls  meus  consells  es  per- 
que't  vull  bé. 

ROSALÍA 

Gràcies  pel  vostre  bé! 

VEHINA 

Aniries  a  treballar  a  la  Torra.  Poca  feyna  y 
ben  considerada,  això  sí,  ben  considerada,  per- 
que'l  senyoret  sab  la  teva  posició  y  vol  pro- 
tegirte.  Oh!  si  sabessis  com  ell  n'està  de  tu!... 
Es  una  follia,  una  follia  lo  que  li  ha  vingut  per 
la  Rosalia! 

ROSALÍA 

Per  qui  m'heu  pres?  Si  vos  sou  bona  per 
aquest  ofici,  feulo,  que  jo  no'n  vinch  de  mena! 

VEHINA 

No  moguis  escàndol.  Quedem  en  que  no?... 
Be.  Pera  tu  fas... 

ROSALÍA 

Aneusen  d'aquí!  Deixeume  tranquila!  Jo  no 
us  demano  res... 

VEHINA 

Adeu,  filla  meva.  Perdonem  si  t'he  ofès.  Jo, 
al  teu  lloch,  ja  sé  lo  que  faria... 

ROSALÍA 

Aneu,  donchs!  Feuho  si  serviu  per  això! 

VEHINA 

No  cal  fer  tants  escarafalls.  Encara  t'hi  pen- 
saràs, no  es  això? 

ROSALÍA 

Poca  vergonya!  què  us  heu  pensat  de  mi? 
Sortiu  de  casa  abans  no  us  tiri  escales  avall! 

VEHINA 

No  cridis  tant!  Al  cap  d'avall  ja  sabem  fins 
hont  arriba  la  teva  honradesa.  Adeu!  No'm  dono 
per  ofesa  per  lo  que  m'has  dit.  D'avuy  a  demà 
encara  espero  una  altra  resposta.  Pènsathi  be! 
(Sen  va)  . 

ROSALÍA 

{Desbordant  d' indignació).  Indecenta!  Què 
t'he  fet  jo  per  què'm  tractis  així? 

VEHINA 

{De  í escala  estant).  Calla!  No  moguis  escàn- 
dol. Tu  faràs  lo  que  voldràs,  però  no  diguis  res 
a  ningú.  Per  favor,  Rosalia!...  Que  tot  quedi 
ofegat! 

ROSALÍA 

Aneusen  d'una  vegada,  traydora!  Si  m'heu 
pres  per  altra  us  ho  perdono,  però  davant  meu 
no  alseu  may  més  la  cara! 

VEHINA 

{La  veu  molt  fonda).  Ta  germana  vé!  Dissi- 
mula! 

{En  un  moi?ient  tota  Vira  y  el  dolor  de  Rosa- 
lia desborden.  Plorant  com  una  criatura,  se  di- 
rigeix a  la  seva  cambra  y  s  deixa  caure  en  una 
cadira.  Una  pausa.  Després  entra  Teresa  y 
sent  els  sanglots  de  sa  germana.  Sorpresa  se  diri- 
geix a  la  seva  cambra  hont  entre  plors  la  Rosalía 
li  dona  a  conèixer  lo  que  ha  passat.  Escena  inte  - 
rior de  plors  y  paraules  ininteligibles  per  V  audito- 
ri. Per  fí,  surten,  Teresa  sostenint  a  sa  germana, 
que  diu  entre  sanglots') 

ROSALÍA 

Ab  el  cinisme  més  descarat!  Oh,  germana! 
No  he  tingut  paraules  pera  respondre!  May 
m'hauria  esperat  aquesta  hora  d'angoixa!  Ni 
que  m'haguessin  cargolat  les  entranyes!  Ni'ls 
dolors  del  part  m'han  fet  sofrir  tant  com  les  pa- 
raules d'aquesta  mala  dóna! 

TERESA 

Y  no  l'has  sabuda  tirar  escales  avall,  ànima 
freda! 

ROSALÍA 

No  he  tingut  coratge  pera  defensarme.  M'he 
sentit  agobiada,  perduda  sota'l  dolor  y  la  ver- 
gonya! 

TERESA 

{Prenentla pel  bras  ab  violència).  La  mala  sòrt! 
Vina  que  vull  que  vagis  a  escupirli  a  la  cara, 
davant  meu,  a  casa  seva! 

ROSALÍA 

No!  No! 

TERESA 

(Ab  més  violència).  Vina't  dich!  Vull  que  vegi 
qui  som  nosaltres!  Que  sàpiga  ab  qui  tracta 
aquest  rebrech! 

ROSALÍA 

(Resistint).  No!  Deixem  estar!  No  vull  es- 
càndol! 

TERESA 

Anem! 

ROSALÍA 

No  donem  escàndol,  Teresa!  Què  dirà  la 
gent? 

TERESA 

No'm  facis  enfadar!  Anem!  Ella  t'ha  vingut 
a  insultar  però  tu  li  escupiràs  a  la  cara!  Anem! 

{La  força  a  seguir  ab  violència). 
{Resistint  se  deixa  anar  per  terra.  Teresa 
arriba  a  arrocegarla.  Rosalia  plora). 

ROSALÍA 

No!  No,  germana!  Ja  la  perdono!  No  vull  es- 
càndol. 

TERESA 

{Ab  un  excés  de  ira  li  dona  una  bofetadà).  No 
tens  sang! 

ROSALÍA 

{Ab  un  crit)  Perdó! 

TERESA 

Ahont  es  allò? 

[Pren  la  roba  de  la  Vehina  ab  un  grapat). 
Que  les  faci  ella  les  indecències  dels  richs! 

ROSALÍA 

Teresa,  no  perdis  el  seny! 

TERESA 

Quédat  aquí,  cos  sense  sang? 

{D'una  gambada  passa  la  porta  y  se  la  sent 
corre  escales  avall.  Rosalia  se  queda  parada,  es- 
coltant en  silenci.  Després  s  acosta  a  la  finestra 
sense  sortir  a  guaytar.  Pausa.  Després  baixa  al 
primer  pis  quedant  sola  la  escena  un  moment.  Ales- 
hores se  sent  la  veu  de  Claudi  a  V entrada). 

CLAUDI 

Teresa!  {Ningú  respon).  Eh!  Teresa! 
{Pausa.  Rosalia  entra  a  V escena  de  puntetes, 
emocionada). 

{De  més  aprop).  Rosalia! 

ROSALÍA 

{Ab  la  veu  tremola).  Qui  hi  ha? 

CLAUDI 

Se  pot  pujar? 

ROSALÍA 
Ma  germana  no  hi  es. 

CLAUDI 

{Presentantse).  Jo  pujo  com  si  fos  a  casa  meva. 
ROSALÍA 

{Agobiada).  Ma  germana  es  fora... 

CLAUDI 

Millor. 

ROSALÍA 
Què  hi  vens  a  fer  aquí,  Claudi? 

CLAUDI 

Vinch  pera  tu.  L'altre  dia  ja't  vaig  dir  que 
vindria. 

ROSALÍA 

Mal  fet.  Me  vens  a  comprometre  y  res  més. 
CLAUDI 

Deixa  que  digui  la  gent. 

ROSALÍA 

Si  la  meva  germana  sab  que  has  vingut  me 
mourà  un  escàndol.  Vesten,  Claudi. 

CLAUDI 

No,  jo  parlaré  ab  la  teva  germana. 
ROSALÍA 

Es  inútil. 

CLAUDI 

No'm  vols  creure  donchs,  Rosalia? 
ROSALÍA 

No.  Els  nostres  camins  estàn  ben  separats. 
Ja  no  som  aquells  d'abans... 

CLAUDI 

Jo  soch  el  meteix. 

ROSALÍA 

No  es  veritat.  Tu,  com  jo,  com  tothom,  tots 

cambiem  ab  el  temps. 

CLAUDI 

A  mi'm  sembla  que  soch  el  meteix  d'allà 
baix,  el  de  la  casa  del  farmacèutich...  Te'n  re- 
cordes, tu? 

ROSALÍA 
Això  es  impossible,  Claudi. 

CLAUDI 

El  meteix  que  jurà  casarse  ab  tu... 
ROSALÍA 

Calla!  No  tenim  necessitat  de  parlar  d'això... 
CLAUDI 

Soch  el  meteix,  Rosalia,  el  meteix  però  que 
torna  d'un  llarg  viatge... 

ROSALÍA 

Tu? 

CLAUDI 

D'un  llarg  viatge  per  la  vida.  Torno  aban- 
donat de  tothom,  perduda  la  fe,  cap  a  tu. 

ROSALÍA 

Cap  a  mi? 

CLAUDI 

Cap  a  la  sola  persona  que  m'ha  comprès  y 
m'ha  fet  ditxós.  Ay,  Rosalia!  May  hauria  somniat 
que  algun  temps  d'elevarme  cap  a  la  perfecció 
m'allunyés  tant  de  les  persones  estimades!  Els 
amichs  m'han  deixat  sol,  me  sento  estrany  dins 
de  la  familia,  soch  entre'ls  meus  com  un  ser 
que's  passeja  entre  sepulcres. 

ROSALÍA 

Y  jo  que  visch  sense  estimar  res,  sense  desit- 
jar res,  aborrida  de  viure!  Has  sentit  parlar 
d'aquells  condempnats  que  eternament  els  cau 
una  gota  d'aigua  sobre'l  cap?  Així  va  cayent 
l'aburriment  sobre'l  meu  cor. 

CLAUDI 

Però  jo  endevino  al  fons  del  teu  cor  la  me- 
teixa  tendresa,  la  meteixa  ilusió  d'abans. 

ROSALIA 

Aquella  Rosalia  que  tu  vas  conèixer,  ja  es 
morta.  Sembla  com  si  l'haguessin  enterrada  en 
aquella  rebotiga  fosca,  quan  tu  te'n  vas  anar... 

CLAUDI 

Soch  jo  qui  la  vaig  matar? 

ROSALÍA 

Qui  sab? 

CLAUDI 

Donchs  avuy  m'ha  semblat  que  havia  de  ve- 
nir a  ressucitarla  com  aquell  cavaller  de  la  lle- 
genda que  torna  al  seu  pays  a  desencantar  la 
seva  estimada. 

ROSALÍA 

Y  això  avuy  no  pot  ser!  L'època  de  les  lle- 
gendes ha  passat. 

(Se  sent  la  veu  de  Teresa  excitada  y  rogallosa 
que  s  disputa  al  carrer). 


99 

TERESA 

Arri-  allà!  Deixeula  tranquila  a  la  meva  ger- 
mana. Es  més  honrada  que  totes  vosaltres! 

UNA  VEU  DE  DÓNA 
No  cridis  tant!  Mentres  tu  la  defenses  aquí 
ella  té  un  home  a  casa.  Noyes,  així  va  el  món! 
(Se  senten  esclafir  rialles). 

CLAUDI 

(Sorprès  en  gran  manera).  Què  es  això? 
ROSALÍA 

(Ab  pena).  Ma  germana... 

TERESA 

Tu!  Vínam  aquí!  Puja  a  casa,  mala  bruixa! 
Y  si  no  trobes  aquest  home  aniràs  de  cap  per  la 
finestra! 

(Pausa.  Se  senten  pujar  les  dones  per  les  esca- 
les, ràpidament). 

ROSALÍA 
Claudi!  Pietat!  Amàgat! 

CLAUDI 

No! 

(En  aquest  moment  se  presenta  Teresa  que 
queda  glaçada  al  veure  al  Claudi.  Uuna  dona, 
més  atrevida,  mitj  entra.  E  altra  no  7/iés  treu  el 
cap  y  sJen  entoma.  Escena  muda. — Claudi  irat, 
anant  a  agafar  la  dona  ab  violència)'. 

Escolteu,  donchs.  Vos  meteixa  aneu  a  dir 
pel  poble,  a  tothom,  de  casa  en  casa  que  jo 
prench  per  muller  a  la  Rosalia! 

LA  DONA 

Vostè!  No  ho  crech! 


CLAUDI 

Sí,  jo.  En  Claudi  Pradell!  Ara  no  hi  teniu 
res  més  a  fer  aquí!  Au!  Fóra!  (La  treu  brutal- 
ment y  tanca  la  porta). 

TERESA 

{Plena  de  admiració).  Què  es  això? 
CLAUDI 

La  vostra  germana  es  meva.  No  d'ara,  sinó 
de  molt  temps.  Es  cert,  Rosalia? 

ROSALÍA 

(Ab  afecció  gran,  acostantse  an  ell).  Oh!  Claudi! 
Y  jo  que't  donaré  en  agrahiment? 

CLAUDI 

(Prenentla  en  sos  braços).  Teresa!  Jo  la  salva- 
ré de  tota  tempesta  a  la  pobra  aucella  ferida. 
(Teresa,  admirada,  no  sab  que  dir). 


ACTE  TERCER 


La  saleta  a  casa  de  Josepli  Pradell,  com  el 
primer  acte.  Hora  avançada  de  la  tarda.  La  por- 
ta del  fons  està  tancada  entt  eveyentse  per  les  vi- 
drieres V avant  sala  ab  més  llum  que  la  saleta. 
Virgínia,  abatuda,  seu  aprop  del  balcó,  en  u?i  ba- 
lancí. Paula  dreta  al  seu  costat  V  encoratja). 


PAULA 

No  estigui  tant  abatuda,  al  contrari,  tu  fort, 
jo  més  forta! 

VIRGÍNIA 

Es  un  disgust  massa  gros.  Oh,  mal  fill!  Mal 
fill!... 

PAULA 

No  s'exalti,  Virgínia,  que  això  encara  es  pit- 
jor. No  perdi  la  serenitat. 

VIRGÍNIA 

Aquí  tenim  hont  porten  les  seves  idees.  Oh! 
Ja  ho  havia  de  preveure  jo! 

PAULA 

Volguerse  casar  ab  una  dona  que  ha  sigut 
de  tothom,  que  té  una  criatura!...  An  aquest  noy 
li  han  donat  una  mala  beguda  de  les  que  alte- 
ren els  sentits... 

VIRGÍNIA 

La  mala  beguda  l'ha  presa  ab  els  seus  llibres. 
Jo  he  sigut  massa  tolerant  y  ara  pago  la  meva 
falta. 

PAULA 

Així  el  seu  saver  encara  li  haurà  servit  per 
mal... 

VIRGÍNIA 

Desgraciadament,  sí.  Idees  estranyes  y  des- 
cabellades  l'impulsen  a  fer  això.  Redemptor, 
diul  Ah,  infelís!  Redimeixte  tu  meteix  que  prou 
feyna  tens! 

PAULA 

Això  es  lo  que  jo  no  comprench.  Per  què 
redimiria?  Què  vol  dir  això? 

VIRGÍNIA 

Que  ho  sé,  jo?  Una  bogeria  de  les  seves! 
Perquè  un  dia  la  va  estimar... 

PAULA 

Y  per  això  fa  aquesta  bogeria? 

VIRGÍNIA 

No  ho  sé.  No  ho  vull  saber.  Jo  no  més  veig 
que'm  deshonra! 

PAULA 

A  vostè  y  a  tota  la  família.  Una  dóna  així  tot 
ho  empesta! 

VIRGÍNIA 

Què  dirà  la  gent,  Deu  meu!  Què  dirà  de  mi 
perquè  ho  consento! 

PAULA 

Jo  fos  al  seu  lloch,  Virginia!  Ni  que  el  món 
s'ensorrés  y  la  nit  se  tornés  dia  el  meu  fill  no 
sortiria  ab  la  seva.  Primer  el  deixo  sense  una 
malla,  el  deshereuho  jó,  el  trech  de  casa!  Quan 
se  vegés  davant  de  la  vida  crua  m'agradaria 
veure  el  seu  coratge! 

VIRGÍNIA 

No  li  faria  res.  Ell  se  sent  apte  pera  gua- 
nyarse  la  vida. 

PAULA 

Proviho!  Hont  l'amor  no  hi  pot  res  l'interes 
hi  governa! 

VIRGÍNIA 
No'm  queda  cap  esperança! 


PAULA 

No's  desesperi  per  això,  no  perdi  la  sereni- 
tat, sinó  que  serà  de  vostè? 


VIRGÍNIA 

Que  faci  lo  que  vulgui,  que  m'abandoni  si 
ell  vol!  Jo  me'n  aniré  a  les  Hermanitas  a  acabar 
la  meva  vida. 

PAULA 

Vaja,  no  plori.  Així  no  hi  acabem  res.  Lo 
que  cal  es  coratge  y  no  llàgrimes.  El  plor  debi- 
lita la  voluntat  y  després  no  som  bons  pera  res. 
Tingui  compte  que  plorés  jo! 

VIRGÍNIA 

Donchs  jo  no  puch  fer  altra  cosa.  Es  un  dis- 
gust massa  gros. 

PAULA 

Serenitat  y  coratge  caldria. 

VIRGÍNIA 
Tothom  es  bo  pera  aconsellar. 

PAULA 

No  sigui  tonta!  No's  deixi  doblegar!  Vostè 
y'l  seu  fill  son  com  dos  vents  que's  troben  cara 
a  cara;  el  més  fort  s'ha  d'emportar  al  més  feble. 
Sigui  vostè  la  més  forta! 

VIRGÍNIA 

Deu  meu!  si  ell  té  un  genit  de  roca  que  jo 
no  tinch! 

PAULA 

Y  be!  Cal  semblar  lo  que  no  s'es  devegades. 
VIRGÍNIA 

Ay!  Es  possible  això  per  una  mare! 

PAULA 

Ja  veig  que's  deixarà  fer  la  lleyi  Tant  poch 
que  hi  patiria  jo!  Deu  no  m'ha  donat  fills,  però 
si'n  tingués,  o  jo'ls  dominaria  o  no'ls  seria  mare! 
Jo'l  deshereuho  y  prou!  Si  vols  aquesta  perduda 
prentla;  ves  a  guanyarte  les  mossades  pel  món, 
lluny  de  la  meva  presencia. 

VIRGÍNIA 

Me  matarà  d'aquest  disgust!  Quina  taca  dins 
de  la  nostra  familia!  Quanta  vergonya  a  casa 
nostra,  Deu  meu! 

PAULA 

Va!  No's  queixi  me's  ja!  A  mi'm  faria  vergo- 
nya que'l  meu  fill  me  vege's  d'aquesta  manera! 

VIRGÍNIA 

Donchs  jo  soch  així.  no  hi  puch  fer  més... 

PAULA 

Una  s'esforça,  s'esforça  davant  de  lo  que 
passa. 

VIRGÍNIA 

{Abandonantse  a  la  desesperació).  Jo  me'n  ani- 
ré a  las  Hermanitas.  Ells  s'arreglaràn,  no'ls  faré 
pas  nosa!  Allí  acabaré  tranquilament  la  meva 
vida! 

PAULA 

Ah!  Això  m'ataca  els  nervis!  Haver  de  sentir 
això!  Les  Hermanitas!  Acabar  la  vida!  Bah! 
Queixes!  Res  més  que  queixes  tontes!  Què'n 
treurà  de  les  queixes?  A  l'acció,  Virgínia,  a  l'ac- 
ció!... {Entra  JosEPH/^r  la  porta  del  fons). 

JOSEPH 

Encara  no  ha  tornat  el  Claudi? 

VIRGÍNIA 

No. 

PAULA 

Pots  comptar  que  allà  baix  el  retenen  tant 
com  poden. 

JOSEPH 

Si  ara  vingués  me  l'enduria  al  camp  y  l'obli- 
garia a  parlar... 

PAULA 
Al  camp  tant  tart? 

VIRGÍNIA 

Ay!  Joseph!  A  veure  si  tu  li  toques  el  cor 
ja  que  jo  no  tinch  cap  poder  sobre  ell! 

JOSEPH 

Aquest  es  el  meu  intent  però  primer  vull  co- 
nèixer els  impulsos  que'l  dominen. 

PAULA 

Aquestes  dones  l'han  encegat  com  la  serp 
a  l'aucell. 

VIRGÍNIA 

Oh,  sí!... 

PAULA 

Tant  bona  pessa  es  la  casada  com  la  fadri- 
na! No  hi  ha  res  d'estrany  per  això,  ja'n  ve- 
nen de  familia. 

JOSEPH 

Es  una  cosa  que  encara  no  he  comprès.  Cal 
que'l  meteix  Claudi  me  faci  veure  la  rahó. 

PAULA 

Quina  rahó? 

JOSEPH 

Jo  no  dupto  del  seu  seny,  no  crech  que  ell  pu- 
gui obrar  a  la  lleugera  ab  una  cosa  tant  seria  y 
no  obstant...  no  comprenen,  no  comprench... 

VIRGÍNIA 

Ni  jo  tampoch,  ni  ningú,  Deu  meu!  Això 
no's  pot  comprendre  sinó  per  un  rampell  de 
bogeria. 

JOSEPH 

(Pensatiu).  Hi  ha  un  misteri  en  aixó. 

PAULA 

No  us  amohineu^si  nosaltres  tenim  prou  força 
de  voluntat... 

VIRGÍNIA 

La  meva  voluntat  es  prou  forta  peró  en  mi 
hi  ha  no  sé  què  que  flaqueja. 

JOSEPH 

No  cal  perdre'l  coratje  no,  tampoch. 

VIRGÍNIA 

Joseph  jo't  dono  la  meva  autoritat,  fes  de 
pare  al  meu  fill,  sigues  crudel  si  convé  que  jo  no 
ho  sabria  ésser.  A  mi  deixeume  plorar  en  un 
recó,  deixeume  amagar  la  cara  que'm  cau  de 
vergonya! 

JOSEPH 

No  hi  ha  motiu  de  desesperarte,  Virginia. 
Jo't  prometo  de  fer  entrar  al  teu  fill  en  rahó 
tart  o  d'hora. 

PAULA 

Pera  mi  l'actitut  de  la  Virginia  no  es  pas  la 
més  convenient.  Qui  ha  de  fer  pesar  tota  l'au- 
toritat sobre  un  fill  es  la  mare,  y  ningú  més  que 
la  mare. 

VIRGÍNIA 

Paula,  que  poch  coneixes  el  cor  de  una  mare! 

PAULA 

Ah!  si  jo  fos  al  seu  lloen! 

JOSEPH 

Ab  la  teva  imprudència  potser  seria  pitjor. 

PAULA 

No  ho  sé.  El  perdria  o'l  salvaria,  però  ho 
acabaria  tot  d'una  vegada! 

VIRGÍNIA 

{Sentint passos  a  la  escala).  Calleu! 

JOSEPH 
Deixeume  sol  ab  ell. 

VIRGÍNIA 

Joseph,  per  favor!  Gttànyali'l  cor,  pàrlali  de 
la  meva  pena! 

JOSEPH 
Vesten  tranquila. 

PAULA 

Y  sobretot  menàçal  que  sa  mare'l  deixarà 
sense  una  malla! 

(Se'n  van  les  dues  pel  fons  quasi  al  victeix 
temps  que  entra  en  Claudi). 

CLAUDI 

{Sorprès).  Per  què  se'n  van?  Per  mi? 
JOSEPH 

Deix  estar.  Tu  y  jo  hem  de  parlar  sols  un 
moment. 

CLAUDI 

Està  be. 

JOSEPH 

No't  sembla  que  hi  tinch  una  obligació!... 

CLAUDI 
Sí,  jo  també  li  volia  dir... 

JOSEPH 

Es  natural.  Entre  tu  y  jo's  feya  necessària 
una  esplicació...  Vens  de  casa  la  Rosalia,  ara? 

CLAUDI 

No,  vinch  del  camp.  Aquesta  tarda  sentia 
necessitat  de  trobarme  sol... 

JOSEPH 

Sol? 

CLAUDI 

Sí,  sol  davant  de  la  naturalesa... 

JOSEPH 

Y  per  què? 

CLAUDI 

Volia  desfer  tots  els  meus  dubtes,  penetrar 
la  veritat,  conèixam  jo  meteix...  per  que  hi  ha 
moments,  oncle,  que  un  dubta  de  sos  propis  sen- 
timents. 

JOSEPH 

Senyal  que  no  estan  prou  arrelats  en  el 
cor  nostre. 

CLAUDI 

Qui  sab?  Si  l'home' s  conegués  sempre  ell 
meteix... 

JOSEPH 

Tu  dubtas! 

CLAUDI 

No.  Després  dels  dubtes  vé  un  moment  que 
se  sent  lo  que  s'es  y  lo  que's  vol.  Jo  ho  acabo 
de  sentir  y  estich  decidit  a  tirar  avant. 

JOSEPH 

A  casarte  ab  la  Rosalia? 

CLAUDI 

Sí. 

JOSEPH 

Y  no't  fa  res  d'afligir  tant  crudelment  a  la 
teva  mare? 

CLAUDI 

Això  passarà,  oncle.  El  cop,  de  moment,  no 
diré  que  no  sigui  dolorós... 

JOSEPH 

Molt,  moltíssim  dolorós  per  la  teva  mare! 
CLAUDI 

De  moment  sí,  ja  ho  dich,  però  jo  que  veig 
les  coses  més  serenament... 

JOSEPH 

Què  veus  tu? 

CLAUDI 

Hi  ha  fets  que  en  certs  moments  semblen 
molt  greus,  ens  aplanen  com  a  montanyes  da- 
munt nostre,  sembla  que  la  fatalitat  se  desenca- 
deni sobre'l  nostre  cap,  però  si  un  asserenantse 
pensa:  dintre  mitj  any  no  serà  res,  ho  comenta- 
rem tranquils  com  un  fet  qualsevol,  aleshores 
no's  vacila  en  els  moments  de  prova,  se  veu 
l'avenir  y's  tira  endavant. 

JOSEPH 

Y  be!  Acepto  que  sigui  així...  però  y  la  ma- 
nera com  tu  compromets  el  teu  nom  y  la  teva 
posició?... 

CLAUDI 

Comprometre  la  meva  posició!  Perquè  la 
noya  es  pobra? 

JOSEPH 

(Excusantse).  Oh,  no!...  Jo  no  soch  pas 
d'aquells  que  tot  ho  mesuren  ab  l'interes. 

CLAUDI 

Y'l  meu  nom,  donchs?  Perquè  ha  tingut 
una  criatura  sense  casarse  comprometo'l  meu 
nom?  Jo  crech  que  més  aviat  me  realso  ab  aques- 
ta acció. 

JOSEPH 
Oh!...  Als  ulls  de  la  gent... 

CLAUDI 

No  més  els  impulsos  interiors  guiaran  a  l'ho- 
me pel  camí  recte! 

JOSEPH 

Ja  m'agrada  la  teva  convicció,  però  jo  vol- 
dria penetrar  el  secret... 

CLAUDI 

De  què? 

JOSEPH 

El  motiu  perquè  aquets  impulsos  s'han  des- 
vetllat en  tu. 

CLAUDI 

Jo  crech  que  es  l'afany  de  fer  una  obra  bona, 
una  necessitat  del  meu  esperit  que  vol  anar  sem- 
pre cap  al  bé. 

JOSEPH 

Això  no  s'esplica  prou.  D'altra  manera  hau- 
ries pogut  practicar  el  bé  y  sobretot  d'alguna 
manera  més  gran,  més  general... 


CLAUDI 

Potser  en  el  fons  també  hi  ha  un  cert  despit. 

JOSEPH 

Despit? 

CLAUDI 

Els  amichs  m'han  deixat  sol,  m'han  abando- 
nat en  la  meva  obra... 

JOSEPH 

Y  què? 

CLAUDI 

Y  jo  necessitava  trobar  una  companyia,  una 
companyia  única,  escullida... 

JOSEPH 

Ves  dihent. 

CLAUDI 

Necessitava  rompre  la  meva  soletat  pera 
unirme  ab  algú  que  signés  profondament  fidel 
a  la  meva  obra. 

JOSEPH 

Y  vas  pensar  ab  la  Rosalia? 

CLAUDI 

Quan  tots  els  amichs  me  van  haver  abando- 
nat y  la  meva  veu  no  trobava  ressò  en  lloch, 
vaig  pensar  ab  ella.  Ningú  millor  que  una  dóna 
unida  ab  mi  pel  llaç  de  l'agrahiment.  Y  encara 
més  si  aquesta  dóna  es  la  víctima  dels  que 
m'han  abandonat,  dels  que  jo  podria  anomenar 
els  meus  enemichs. 


JOSEPH 
No  acabo  de  compendre. 

CLAUDI 

No  compren  que  aquesta  unió  ab  la  dóna 
que  ells  han  befat  es  el  meu  crit  de  guerra? 

JOSEPH 

Que  es  ignocent  lo  que  tu  dius,  Claudi!  No 
veus  que  tot  això  no  es  prou  pera  justificar  un 
casament? 

CLAUDI 

Es  que  primer  que  això  y  per  damunt  d'això 
hi  ha  una  altra  cosa:  el  meu  antich  amor  per  la 
Rosalia  y'l  desitj  de  redimir  la  meva  víctima. 

JOSEPH 

La  teva  víctima! 

CLAUDI 

Sí.  Jo  vaig  cometre  aquella  acció  que  segons 
vostè,  ens  fa  responsables  de  la  caiguda  d'una 
noya.  Jo  vaig  matar  la  puresa  del  seu  amor  y  la 
vaig  abandonar. 

JOSEPH 

Tu!  Y  ho  vens  a  dir  quan  ja  no  hi  ha  remey! 
CLAUDI 

Sí,  oncle,  que  hi  ha  remey.  Jo  he  emprès  la 
bona  via. 

JOSEPH 

Ja  es  massa  tart! 

CLAUDI 

Jo  vinch  a  redimir  la  meva  víctima  y  vostè'm 
defensarà  contra  tothom. 

JOSEPH 

Es  massa  tart,  el  mal  ja  es  vell  y  no  té  re- 
mey.  Claudi  deix  corre  això. 

CLAUDI 

No,  oncle.  Ab  aquesta  acció'm  sembla  que 
purifico  la  meva  vida.  No'm  sentiria  capàs  d'em- 
pendre  res  d'elevat  sense  fer  abans  aquesta  obra 
de  redempció. 

JOSEPH 

Però  la  teva  família,  la  teva  posició,  tot  que- 
da compromès... 

CLAUDI 

Aquell  dia  no  me'n  va  parlar  pas  d'això! 
No  més  me  va  parlar  d'un  gran  dever... 

JOSEPH 

(Embarraçaf).  Oh!...  Qui  sabia,  qui  havia  de 
creure?... 

CLAUDI 

Pera  tots  ha  de  regir  una  meteixa  lley,  una 
meteixa  moral,  oncle! 

JOSEPH 

Sí,  però... 

CLAUDI 

Ara  no  vulgui  destruhir  la  seva  obra,  vostè! 
JOSEPH 

La  meva  obra? 

CLAUDI 

Sí,  oncle,  vostè  va  ser  qui  més  me  va  impul- 
sar a  fer  aquesta  acció. 

JOSEPH 
Jo?  De  cap  manera... 

CLAUDI 

Aleshores  aquella  hermosa  moral  que  vos- 
tè'm predicava... 

JOSEPH 

Es  necessari  que't  digui  una  cosa,  Claudi! 
Pera  tu  que  ets  jove  serà  una  cosa  amarga,  però 
es  precís... 

CLAUDI 

Oncle,  tinch  por  que  vostè  no  sigui  com  la 
demés  gent  del  poble. 

JOSEPH 

Y  tu  demà  també  ho  seràs,  quan  compren- 
guis que  la  vida  torna  a  tots  els  homes  iguals. 
Davant  de  la  realitat  moren  les  idees  nobles  y 
les  belles  teories... 

CLAUDI 

No  m'esperava  això  de  vostè! 

JOSEPH 

Aquell  dia,  parlant  d'aquesta  noya,  les  pa- 
raules me  sortien  del  cor  com  ara  meteix.  Es 
estrany  això,  veritat?  Fins  l'home  més  sincer 
s'ha  de  contradir  sovint...  y  es  que  la  vida  ens 
ensenya  sempre,  a  cada  hora,  a  cada  instant... 

CLAUDI 

No.  Es  que  vostè'm  va  predicar  una  moral 
que  vostè  meteix  no  creya. 

JOSEPH 

Aquell  dia  sí,  Claudi,  y  jo  meteix  l'hauria  se- 
guida. Però  avuy,  densa  que  sé  això  de  tu,  me 
sembla  que  la  meva  moral  no  era  bona... 

CLAUDI 

Per  què? 

JOSEPH 

No,  era  un  de  tants  miratges  que  enganyen 
a  l'home  quan  s'allunya  de  la  realitat.  Es  incom- 
prensible la  vida,  lo  que  creyem  avuy  no  ho  po- 
dem sostenir  demà... 

CLAUDI 

Quan  s'es  home  de  debò!... 

JOSEPH 

Sàpigues,  Claudi,  que'l  cor  ens  enganya  quan 
prediquem  el  bé  als  altres:  exigim  fins  el  darrer 
;  sacrifici  y  nosaltres  meteixos  no  som  capassos 
de  fer  ni  el  primer. 

CLAUDI 

{Ab  dolor).  Vostè  que  era  el  sol  home  del  po- 
ble ab  qui  jo  creya! 

JOSEPH 

Y  ara  hi  has  de  creure  més  que  may.  Se- 
gueixme  y  t'allunyaré  del  mal  camí  hont  te  por- 
ta la  teva  joventut. 

CLAUDI 

No.  Jo  seguiré'l  meu  camí  contra  tothom! 

JOSEPH 

Pensa  que  hi  ha  una  cosa  superior  a  tot  lo 
que  tu  puguis  creure...  el  sentit  pràctich! 

CLAUDI 

Vaja,  vostè  també  es  fals  com  els  altres, 
també  sab  girar  la  cara... 

JOSEPH 

No,  no.  Te  confesso  que  jo  també  m'he  en- 
ganyat. He  cregut  moltes  coses,  moltes  coses, 
Claudi,  que  després  ab  tota  la  pena  del  meu  cor 
he  hagut  de  deixar  de  creure... 

CLAUDI 

Ah,  misèria! 

PAULA 

{Entra  per  la  porta  del  fons  y  del  brancal 
estant  diu):  Claudi,  hi  ha  l'Abdon  que't  vol 
veure. 

CLAUDI 

{Sorprès).  L'Abdon!...  Díguili  que  entri. 

PAULA 

Aquí  meteix? 

CLAUDI 

Sí,  aquí  meteix.  {La  Paula  se'n  va).  ■ 
JOSEPH 

Jo  me'n  vaig.  Després  continuarem  la  nostra 
conversa.  Ja  veuràs  com  te  faré  cambiar  de  pen- 
sament. 

CLAUDI 

No  ho  provi,  oncle.  Seria  inútil. 

JOSEPH 

Tu  no  has  pensat  may  que  la  moral  que  de- 
vegades  prediquem  es  una  cosa  y  la  vida  que 
fem,  que  estem  obligats  a  fer  n'es  tota  una  altra. 
Son  dos  móns  diferents  y  pobre  de  l'home  que'ls 
vulgui  fer  regir  per  les  meteixes  lleys!  Adeu. 
Ja'n  parlarem  després. 

CLAUDI 

(Ab  dolor,  per  sí).  Adeu  per  sempre,  oncle! 

(Joseph  al  obrir  la  porta  pera  sortir  se  trova 
ab  V  Abdon  y  se  saluden  darrera  dels  viders.  Clau- 
di està  neguitós.  Z'Abdon  entra  bastant  cohibit). 

ABDON 

Bones  tardes,  amich.  No  m'esperaves,  ve- 
ritat? 

CLAUDI 

No,  francament. 

ABDON 

Ja  m'ha  costat  de  decidirme  a  venir  després 
d'aquell  dia... 

CLAUDI 

{Tallantli  la  paraula).  Y  be!  Què  se  t'ofereix. 
ABDON 

Era  necessari  que  jo't  vingués  a  veure. 


CLAUDI 
Necessari?...  Hum!... 

ABDON 

L'un  o  l'altre'ns  havíam  de  rebaixar... 

CLAUDI 

No  sé  per  què... 

ABDON 

Y  sempre  val  més  que  hagi  estat  jo,  després 
de  tot...  Veuràs,  lo  passat,  passat... 

CLAUDI 

{Molt  secà).  Això  sol  t'ha  portat  aquí? 

ABDON 

Oh,  no!  Pots  comptar  que  quan  m'he  decidit 
a  venir  no'm  mancarà  un  motiu  interessant. 

CLAUDI 

Au,  donchs,  dígal  aviat  y  francament. 
ABDON 

Permètem  que  m'assenti  primer. 

CLAUDI 

Sí,  dispensa  que... 

ABDON 

(Assentantse).  Fuig,  home!  {Una pausa.  ZjAb- 
don  pren  un  tò  seriós  y  pedantescJi).  Ja  veuràs: 
uns  quans  amichs  hem  fundat  una  associació  re- 
publicana y  m'han  fet  el  seu  president... 

CLAUDI 

(Sorprès)  A  tu! 

ABDON 

No  te'n  estranyis.  Ja  sabs  que  jo  no  he  tin- 
gunt  may  enveja  de  figurar;  això  no  es  pas  del 
meu  caràcter...  però  com  sempre  he  sentit  un 
amor  tant  gran  per  aquest  ideal... 

CLAUDI 

Tu!  Francament,  no'n  sabia  res. 

ABDON 

No  ets  tu'l  primer  qui'm  diu  això...  No  es 
estrany  després  de  tot,  era  una  cosa  aquesta  que 
jo  no  havia  manifestat  may... 

CLAUDI 

Y  per  què? 

ABDON 

Perquè  jo  ab  prou  feynes  me'n  havia  donat 
compte. 

CLAUDI 

Es  estrany! 

ABDON 

Jo  crech  que  les  idees  viuhen  dins  de  l'home 
sense  que  ell  meteix  se'n  doni  compte...  y  a 
l'hora  oportuna... 

CLAUDI 

{Irònicament).  Ja! 


ABDON 

A  l'hora  oportuna  se  revelen  ab  tota  la  seva 
força.  Fins  ara  jo  no  m'havia  sentit  republicà... 

CLAUDI 

Naturalment,  però  quan  s'ha  tractat  de  fun- 
dar aquesta  associació... 

ABDON 

No  ho  trobis  estrany  això,  Claudi.  Segura- 
ment que  les  idees  polítiques  son  hereditàries 
dins  de  les  families.  El  meu  avi  ja  havia  sigut 
un  gran  republicà... 

CLAUDI 

Y  tu  no  podies  mancar  de  serho,  està  clar... 
ABDON 

Oh!  No  podia  mancar  de  serho!  Ho  duya 
dins  de  les  sangs!  Y  si  sabessis  lo  que  ara't  vaig 
a  dir!... 

CLAUDI 
No  cal,  ja't  crech... 

ABDON 

Veuràs  que  essent  menut,  en  una  festa  po- 
pular, el  meu  avi  ja'm  feya  portar  una  bandera 
republicana... 

CLAUDI 

{Burleta).  Oh!  Això  es  magnífich! 

ABDON 

Y'm  disfressava  de  república  ab  un  gorro  frigi 
y'm  feya  cridar:  Visca  la  federal!  Quina  alegria 
aleshores  la  meva!  Ara  dígam,  com  podia  trahir 
els  meus  sentiments  de  noy,  jo? 


125 


CLAUDI 

(Ab  ironia  y  alsantse).  Molt  be!  Això  son  ho- 
mes! Jo't  felicito... 

ABDON 

Gràcies,  però  jo  encara  no  me'n  vaig.  T'he 
d'esplicar  el  motiu  de  la  meva  visita... 

CLAUDI 

(Restant  dret).  Dígas,  donchs. 

ABDON 

No't  molestaré  molt.  Entre'ls  companys  que 
formem  la  nova  societat  s'ha  vist  la  convenièn- 
cia de  que  tu  siguis  dels  nostres. 

CLAUDI 

Jo?  Per  què? 

ABDON 

Y  se  m'ha  delegat  a  mi  pera  venirte  a  oferir 
el  càrrech  de  vocal  en  la  junta  que  jo  tindré 
l'honor  de  presidir. 

CLAUDI 

(Irat).  Com!  A  mi  això! 

ABDON 

Sí... 

CLAUDI 

Però  goseu!... 

ABDON 

Què! 

CLAUDI 

{Dominantse  y  aparentant  calma).  Gràcies, 
mil  gràcies,  jo  no  mereixo  aquesta  atenció. 

ABDON 

Ens  faràs  un  favor,  a  mi  particularment... 
CLAUDI 

(Sec/i).  Prou.  No'n  parlem  més!  ( Va  de  cap  a 
cap  de  sala,  nej-viós). 

ABDON 

Jo  ho  he  promès  en  nom  teu,  no'ra  facis  que- 
dar malament... 

CLAUDI 

Y  qui't  fa  comprometre  a  tu? 

ABDON 

Escolta,  Claudi:  ens  hem  proposat  ajuntarnos 
tots  el  joves  de  cases  bones...  tu  hi  ets  necessari. 

CLAUDI 

Es  inútil! 

ABDON 

Ets  necessari,  no  tenim  ningú  més. 
CLAUDI 

Y  per  això'm  veniu  a  buscar!  Gràcies,  minyó. 

ABDON 

Home'm  fas  un  agravi.  Jo  comptava  ab  tu... 
tu  be  volies  fundar  una  mena  de  societat... 

CLAUDI 

Sí,  però  d'allò  en  això!... 

ABDON 

Mira,  Claudi,  les  idees  polítiques  aquí  son 
poca  cosa.  La  qüestió  es  reunirnos  els  joves  de 
certes  cases  en  un  local  propi,  lluny  de  la  po- 
briçalla... 

CLAUDI 

Ah!  Ja  deya  jo! 

ABDON 

Y  tu  hi  ets  necessari-  si  hi  deixéssim  entrar 
segons  qui,  digues  tu  meteix,  què's  diria  de  nos- 
altres? Nosaltres  hem  d'esser  lo  senyor,  lo  escullit 
del  poble...  El  nostre  fí  es  d'ajuntar  tot  lo  bo  y 
millor,  comprens?...  Y  sobre  tot  pera  mi  que 
seré'l  president... 

CLAUDI 

Sí,  ja  vaig  comprenent. 

ABDON 

Perquè  hi  ha  moments  que  un  home  nece- 
ssita adquirir  un  cert  prestigi,  ocupar  un  lloch 
culminant...  en  fi,  tu  ja  deus  saber  que  estich  en 
vigílies  de  casament... 

CLAUDI 

Tu! 

ABDON 

No  n  sabies  res,  encara? 

CLAUDI 

Però  si  fa  quatre  dies  que  aquí  meteix  deyes 
mil. pestes  del  matrimoni  y  de  la  dóna! 

ABDON 

Veuràs,  he  trobat  una  xicota  de  diners,  una 
veritable  ganga,  noy! 

CLAUDI 

Sembla  mentida! 

ABDON 

Y  si't  digués  que  jo  ab  prou  feynes  la  co- 
nech?  Però  què  hi  fa  si  té  diners! 

CLAUDI 

Be,  home,  be... 

ABDON 

Y  veus?...  Jo  poca  cosa  hi  hauré  fet  ab  això!  Se 
pot  dir  que'm  casen,  més  ben  dit,  m'acomoden. 

CLAUDI 

(Ab  ironia).  Molt  be,  amich.  T'he  de  felicitar 
una  altra  vegada. 

ABDON 

Gràcies.  Y  lo  referent  an  aquest  càrrech? 
Ara  ja  sabs  el  còm  y  el  per  què... 

CLAUDI 

Es  inútil  que  insisteixis.  Coses  més  series  y 
més  delicades  ocupen  ara  la  meva  atenció. 

ABDON 

Ja  sé  lo  que  es  y  no  me'n  vull  anar  sense 
parlarten.  Seria  pera  mi  un  càrrech  de  concien- 
cia... 

CLAUDI 

(Sorprès).  El  què! 

ABDON 

No  dirte  lo  que's  pensa  pel  poble  d'aquestes 
coses. 

CLAUDI 

Això  sí  que  no  ho  consentiré.  No  tinch  ne- 
cessitat de  saber  lo  que's  pensa  respecte  les  me- 
ves accions. 

ABDON 

Permetem  que't  digui... 

CLAUDI 

(Sech).  Res  absolutament! 

ABDON 

Me  fas  llàstima,  amich!  La  gent  se  creu  que 
has  perdut  el  seny.  Llensar  a  perdre'l  teu  nom 
y  la  teva  posició  per  una  qualsevulla!... 

CLAUDI 

S'han  acabat  els  cumpliments!  Abdon,  re- 
cordat que  una  vegada't  vaig  treure  de  casa. 

ABDON 

Y  vols  dir  que  ara  ho  tornaries  afer?...  Can!... 
CLAUDI 

M'obligaràs  a  ferho  si  no  te'n  vas  de  bones 
en  bones.  Ja  he  acabat  la  paciència,  Abdon! 
Vesten! 

ABDON 

Està  be,  però  escolta  dues  paraules  abans 
d 'an  armen. 

CLAUDI 

Ni  una!  Això  son  coses  que  tu  no  pots  tocar. 

ABDON 

Pensa  que  un  dia  pots  repenedirte  de  lo  que 
vas  a  fer! 

CLAUDI 

No  hi  fa  res,  m'hauré  errat  però  hauré  obrat 
serenament;  no  hauré  passat  la  vida  a  les  pal- 
pentes, ab  l'inconciencia  de  les  bèsties,  com  vos- 
altres. 

ABDON 

L'orgull  te  perdrà,  Claudi! 

CLAUDI 

Millor!  Heu  volgut  deixarme  sol  pera  fer  la 
meva  acció  estèril  però  ja't  vaig  dir  que  no'm 
mancaria  companyia... 

ABDON 

Brava  companyia!  Ne  pots  estar  orgullós! 

CLAUDI 

Fóra  d'aquí! 

ABDON 

(Calmés).  Y  si  no  fos  tant  obedient  com  f  al- 
tra vegada! 

CLAUDI 

(Ab  un  esclat  d  ira).  Si  no  fossis  dius!... 
Per  força! 

ABDON 

Oh!  Per  força!... 

CLAUDI 

(Espenyentlo).  Fora  d'aquí!  Estúpit!  Insolent! 
(Al  sentir  els  crits  de  la  disputa  vé  Paula  per 
la  porta  del  fons,  tota  esverada). 

PAULA 

Què  hi  ha?  Què  passa  aquí? 

ABDON 

{Anant  a  passar  la  porta).  No  res.  Deixeulo 
estar.  Té  sòrt  que  es  a  casa  seva!...  (Se'n  vd). 

PAULA 

(Seguintlo  cap  a  V avant  sala).  Escolta,  Ab- 
don,  vínam  aquí!  Puja! 

ABDON 

(De  l'escala  estant).  Oh!  No  us  hi  amohineu! 
Un  altre  dia  ja  saldarem  comptes! 

PAULA 

(Tornant  cap  a  n'e?i  Claudi  irritada).  Què  ha 
passat  aquí?  Te  tornes  insoportable,  noyl 

CLAUDI 

Déixim  tranquil! 

PAULA 

Sembla,  que  l'hagis  pres  de  mal  ull  a  l'Ab- 
don.  Tant  amichs  que  erau  abans!...  Ah!  Les 
dones  com  us  giren  el  cervell! 

CLAUDI 

Déixim  estar  tranquil  li  dich! 

PAULA 

Valdria  més  que  anessis  a  aconsolar  a  ta  po- 
bra mare! 

CLAUDI 

Valdria  més  que  vostè  no's  cuydés  d'exitarla! 

PAULA 

Jo,  pobra  de  mi?  No  hi  tinch  art  ni  part  en 
això. 

CLAUDI 

Quina  llàstima! 

PAULA 

Ja't  vaig  dir  tot  lo  que  t'havia  de  dir  jo;  com 
a  tia  que't  soch  me  sembla  que  hi  tenia  una 
obligació. 

CLAUDI 

Però  no  té  l'obligació  d  ensibornar  a  la  mare 
tot  el  dia! 

PAULA 

(Anantsen).  Ay  fill!  No  estich  per  disputes.  Si 
tens  ràbia  féstela  passar  tot  sol. 

CLAUDI 

Ah,  tia!  Què  n'es  vostè  de  falsa! 

PAULA 

Y  tu  que  n'ets  de  tonto!  Deixarte  girar  el 
cervell  d'aquesta  manera!  Me  fas  ràbia  y  pietat! 
No  ho  sé  que'm  fas...  no  ho  sé...  perquè  no  té 
nom  lo  que  t'hauria  de  dir.  {Se'n  va  molt  exitadd). 

(Claudi,  després  d'una  pausa,  se  disposa  a  sor- 
tir qüan  troba  a  sa  mare  que  entra  aparentant 
haver  se  posat  tranquild). 

CLAUDI 

Mare,  vens  be;  escóltam  per  darrera  vegada. 
VIRGÍNIA 

Abans  escóltam  tu  y  reflexiona  be  lo  que't 
digui.  Creume  que  no  més  la  teva  sort  me  preo- 
cupa. 

CLAUDI 

Vols  ferme  cambiar  de  decisió? 

VIRGÍNIA 

Escolta,  Claudi:  ara  ja  conech  els  bons  in- 
tents que't  guien... 

CLAUDI 
Has  parlat  ab  l'oncle? 

VIRGÍNIA 

Sí. 

CLAUDI 

L'oncle  es  com  la  demés  gent  d'aquí. 
VIRGÍNIA 

Deixa  estar  això.  Tots  volem  el  teu  bé.  Ara 
ja  veig  la  cosa  baix  un  altre  aspecte,  potser  la 
veig  més  clara  que  may...  Deu  meu!  y  tant  si  la 
veig  clara... 

CLAUDI 

Y  còm  la  veus? 

VIRGÍNIA 

Quan  he  comprès  el  perquè  dels  teus  impul- 
sos, s'ha  despertat  en  mi  un  dubte  terrible,  fill 
meu,  quin  vel  hem  d'esqueixar  lo  més  aviat  po- 
ssible. 

CLAUDI 

Quin  es  aquest  dubte? 

VIRGÍNIA 

Escolta  abans:  creus  tu  que  sempre  que  vo- 
lem fer  una  bona  obra  ho  hem  lograt  al  duria 
a  terme? 

CLAUDI 

No.  Qui  es  que  no  pot  errarse  en  aquest  món? 
VIRGÍNIA 

Però  hi  ha  errades  que  porten  terribles  con- 
seqüències y  perquè  destruheixen  el  nostre  ave- 
nir, la  nostra  ditxa... 

CLAUDI 

Quines? 

VIRGÍNIA 

Aquelles  en  que  hi  hem  jugat  el  nostre  cor. 
Ay,  fill!  y  les  hem  d'evitar  ab  totes  les  nostres 
forces! 

CLAUDI 

Oh,  mare!  Esplícat  més  clarament,  revela'l 
teu  dubte. 

VIRGÍNIA 

Escolta  una  experiència:  tu  ja  sabs  que  he 
passat  la  millor  part  de  la  meva  vida  fent  tre- 
balls en  benefici  de  la  gent  del  poble... 

CLAUDI 

Sí. 

VIRGÍNIA 

Hi  he  esmersat  un  temps  preciós,  ma  joven- 
tut riquíssima,  prodigada  miserablement! 

CLAUDI 

Miserablement! 

VIRGÍNIA 

Sí,  perquè  ara  sento  la  buydor  del  temps 
perdut  fent  aquest  treball  inútil... 

CLAUDI 

Y'l  bé  que  has  fet  a  tantes  families  pobres? 
VIRGÍNIA 

Un  dia  vaig  creure  que  valia  alguna  cosa  fer 
el  bé... 

CLAUDI 

Y  no  ha  sigut  així? 

VIRGÍNIA 

Si  vegessis  com  me  gira  la  cara  la  major 
part  de  la  gent  que  he  afavorit  ab  els  meus  po- 
bres treballs!  A  ningú  agrada  deure  agrahiment, 
es  una  cosa  que  mata  l'estimació  natural. 

CLAUDI 

Però'l  bé  que  has  fet  a  tantes  families  no't 
dona  una  certa  alegria  interior? 

VIRGÍNIA 

No,  el  bé  no'ns  satisfà  prou  pera  recompen- 
sar els  sacrificis  del  nostre  cor.  Ah!  quan  penso 
que  durant  tot  aquest  temps  hauria  pogut  em- 
pendre  alguna  cosa  en  profit  meu,  en  el  meu 
profit  moral... 

CLAUDI 

Ets  ben  egoista,  mare... 

VIRGÍNIA 

Es  necessari,  Claudi,  perquè  m'he  convensut 
que  l'idea  del  bé  no  sempre  porta'l  bé  dins 
d'ella. 

CLAUDI 

Què  dius? 

VIRGÍNIA 

Aquí  tens  la  qüestió.  Pensa  que  jo  no  més 
hi  he  sacrificat  el  meu  treball,  però  tu  hi  vas  a 
sacrificar  la  teva  ànima,  el  teu  cos,  tota  la  teva 
vida. 

CLAUDI 

Això  es  tot  lo  que  m'havies  de  dir? 
VIRGÍNIA 

Sí,  això  y  més.  Els  teus  bons  sentiments  no 
t'han  de  portar  a  l'abim.  En  la  Rosalia  no  més 
hi  veus  la  víctima  que  cal  redimir  y  en  tu'l  no- 
ble redemptor...  no  es  veritat? 

CLAUDI 

Sí.  Y  què  hi  pots  dir  tu  contra  aquests  sen- 
timents? 

VIRGÍNIA 

No  més  una  cosa:  que  la  vostra  unió  estarà 
feta  per  l'altruisme  y  per  l'agrahiment  però  no 
per  l'amor. 

CLAUDI 

(Com  il·luminat),  L'amor! 

VIRGÍNIA 

L'únich  sentiment  que  ab  tota  sa  puresa  y 
ab  tota  sa  força  pot  unir  l'home  ab  la  dóna  dig- 
nament. 

(A  travers  dels  vidres  se  veu  venir  la  Rosalia 
qican  es  encara  a  V avant  sala.  Claudi  V  apercibeix). 

CLAUDI 
Mare,  la  Rosalia! 

VIRGÍNIA 

{Dirigintse  a  la  cambra  d'en  Claudi).  No  tinch 
coratge  pera  rebrela. 

(En  aquest  moment,  Rosalia,  entra  molt  sere- 
?ta,  molt  possehida  de  la  seva  missió  y  ab  noblesa 
se  dirigeix  a  la  senyora). 

ROSALIA 

No  s  en  vagi,  senyora.  Jo  porto  la  pau  en 
aquesta  casa. 

CLAUDI 

La  pau! 

ROSALÍA 

Aquesta  nit  l'he  passada  sense  dormir,  pen- 
sant en  la  nostra  unió...  per  fí,  a  la  matinada, 
quan  la  llum  ha  arribat,  m'he  cregut  veure  la 
rahó  de  tot... 

CLAUDI 

Y  què? 

ROSALÍA 

Vinch  a  donarte  l'adeu,  Claudi! 


CLAUDI 

Com!  L'adeu! 

ROSALÍA 
La  nostra  unió  es  impossible. 

VIRGÍNIA 

{Que  havia  estat  silenciosa y  atenta  diu  ab  joyd). 
Impossible! 

CLAUDI 

Impossible?  Per  què?  Digues... 

ROSALÍA 

Jo  ho  sento  així  y  tu  també  ho  sentiràs. 
CLAUDI 

Oh,  no!... 

ROSALÍA 

Sinó  avuy  demà,  un  dia  o  altre,  un  moment, 
sentiràs  que  en  lo  mes  íntim  del  nostre  cor  hi 
manca  l'amor. 

CLAUDI 

L'amor!  Y  la  mare  m'acaba  de  dir  lo  meteix!... 
Es  que  en  el  nostre  cor  no  hi  van  quedar  arrels 
d'aquell  gran  amor? 

ROSALÍA 

Son  dins  de  nosaltres  com  les  arrels  mortes 
dins  de  la  terra  però  d'elles  no  rebrotarà  una 
nova  vida. 

CLAUDI 

Per  què  ha  de  ser  així  si  nosaltres  volem 
al  contrari? 

VIRGÍNIA 

Ah!  Claudi!  Es  el  meu  dubte! 

CLAUDI 

Però  si  ella  vol,  si  jo  vull  ab  tota  la  meva 
voluntat... 

VIRGÍNIA 

Les  nostres  idees,  tota  la  nostra  voluntat  no 
ressucitarà  un  sentiment  mort  dins  de  nosaltres! 

CLAUDI 
{Aterrat).  Seria  fatal! 

ROSALIA 

{Com  il·luminada ,  prenent  ab  efussió  les  mans 
de  Virgínia).  Oh!  Deu  meu!  Ara  hi  veig  clar! 
Ja'm  sento  deslliurada!  Gràcies,  senyora! 

CLAUDI 
{Abatut).  Es  dolorós... 

ROSALÍA 

{Més  afectuosa).  Oh,  senyora!... 

VIRGÍNIA 

Què't  passa? 

ROSALIA 

Ara  hi  veig  clar!  Quina  calma  en  el  meu 
cor!  No  sents  Claudi  com  la  teva  mare  ha  fet 
penetrar  la  llum  dins  de  nosaltres? 

CLAUDI 

No  obstant  jo  sentia  un  tal  ardor,  tenia  tan- 
ta fe... 

ROSALÍA 

Sí,  tu  volies  fer  una  bona  obra,  la  teva  idea  era 
hermosa,  jo'n  sentiré  per  sempre  més  l'agrahi- 
ment. 

CLAUDI 

Es  cert,  ens  manca  l'amor  "d'aleshores,  d'allà 
baix... 

ROSALIA 

La  teva  mare  ha  obert  el  nostre  cor  a  la  ve- 
ritat. Claudi,  d'avuy  en  avant  podem  viure  tran- 
quils l'un  y  l'altre. 

CLAUDI 

{A  sa  mare).  Donchs  si  les  nostres  idees  y  la 
nostra  voluntat  no  son  més  fortes  que'ls  nostres 
sentiments,  ara  qui'm  retornarà  la  pau  de  la 
meva  conciencia? 

ROSALÍA 

La  meva  vida  joyosa  en  l'aconhortament. 

CLAUDI 

Y  aquell  sentiment  de  la  nostra  primera  jo- 
ventut que 'ns  ha  donat  els  instants  més  dolços 
de  la  vida  què  haurà  sigut,  donchs,  pera  no- 
saltres? 

VIRGÍNIA 

Res  més  que  un  epissodi,  fill  meu. 
ROSALIA 

Es  cert  y  jo  la  seva  víctima.  Avuy  els  nostres 
camins  estàn  ben  separats.  Adeu! 

VIRGÍNIA 

Rosalia!  La  creació  estima  per  un  igual  a  to- 
tes les  seves  obres!  Consàgrat  al  teu  fill! 

ROSALIA 

Ell  es  la  joya  de  la  meva  vida.  Per  ell  be- 
neheixo'l  meu  passat.  Adeu! 

(Se'n  va  pausadament  amagant  la  seva  emoció. 
Claudi  la  crida  encara,  volguentla  aturar). 

CLAUDI 

Oh,  Rosalia!  Aturat!... 

VIRGÍNIA 

{Retenintlo  dolsament).  Què  vols  fer? 
CLAUDI 

Mare,  jo  no  sento  amor  per  aquesta  noya,  es 
cert,  però  ab  ella  hauria  pogut  ser  ditxós. 

VIRGÍNIA 

Y  si  ab  la  vostra  unió  haguéssiu  fet  noves 
víctimes!... 

CLAUDI 

Per  què? 

VIRGÍNIA 

Perquè  es  terrible  que  l'home  violenti  ab  ses 
accions  els  propis  sentiments. 

(Claudi,  resta  abatut.  Pausa.  De  sobte  sem- 
bla possehirse  de  tota  la  veritat). 

CLAUDI 

Es  ben  cert  que  hi  ha  arrels  mortes  dintre 
del  nostre  cor! 

VIRGÍNIA 

Sí,  arrels  que  no  rebrotaran  may  més... 

CLAUDI 

Y  n'hi  ha  per  tot,  jo'n  veig  per  tot.  Entre 
l'amistat,  entre  la  família,  en  l'amor,  fins  en 
els  llochs  hont  hem  viscut  y  que  tant  hem  esti- 
mat... tot  està  ple  d'arrels  mortes. 

VIRGÍNIA 

Sí,  cada  sentiment,  cada  afecció  que  mor 
n'es  una. 

(Claudi  deixa  caure  apesarat  son  cap  sobre 7 
seu  pit.  Després  d'un  moment  de  pausa,  il·luminat 
per  una  idea  salsa  decidit}. 

CLAUDI 

Mare!  Me'n  vull  anar! 

VIRGÍNIA 

Ahont? 

CLAUDI 

A  Textranger,  a  viatjar,  a  coneixe  una  vida 
nova. 

VIRGÍNIA 

No,  fill  meu!  Ànemsen  a  ciutat  tots  dos... 

CLAUDI 

Ara  no. 

V'RGINIA 

Per  què?  No  ha  arribat  ja  l'hora  de  viure 
nosaltres  dos  sols? 

CLAUDI 

Oh,  no! 

VIRGÍNIA 

{Horroritsadd).  Què!  També  hi  ha  arrels  mor- 
tes entre  nosaltres  dos? 

CLAUDI 

En  aquest  moment,  sí. 

VIRGÍNIA 

Oh,  fill  meu!  No'm  deixis!  Te  perdré? 
CLAUDI 

Me'n  vaig  per  apendre  d'estimarte. 

VIRGÍNIA 

Me  deixaràs  y  no  tornaràs! 

CLAUDI 

Tornaré  quan  s'hagin  dissipat  les  ombres  que 
avuy  pesen  sobre'l  meu  esperit.  No'm  preguis 
més.  Me'n  vaig  a  arreglar  les  meves  coses  y  demà 
me'n  aniré... 

VIRGÍNIA 

(Desolada).  Per  què?  Ahont? 

CLAUDI 

A  enterrar  lluny  de  tu  tantes  coses  mortes. 
Així,  quan  torni  als  teus  braços,  comensaré  una 
vida  nova. 

(Se'n  va  cap  a  la  seva  cambra.  Virgínia  sense 
esma  pera  protestar  arrenca  en  plor). 

VIRGÍNIA 

Y  jo  aquí  sola...  entre  aquestes  parets!... 

(Després  reaccionant ,  corre  cridant  cap  a  la 
cambra  de  Claudi).  No!  No!...  Fill  meu!  Per  pie- 
tat! No'm  deixis!... 

